Zaindu zure estetika\nEguzkia hartzeko presta zaitez\nDieta egitekotan zaude?\nKosmetikoak nola aukeratu\nTatuajeak: irudi bat baino gehiago\nPiercing-ak: gorputza zulatuz\nKirurgia plastikoaren eraginak\nEguzkia oso osasungarria da guretzat, baina gure osasunari kalte ere egin diezaioke. Izan ere, eguzkitan denbora gehiegi egonez gero, azala erre egin daiteke eta gure osasuna kaltetu.\nHala ere, ez da ahaztu behar gure osasunari indarra eta bizia ematen diola eguzkiak. Zirkulazioa hobetzen du, D3 bitamina sortzen du, hezurrak eta sistema inmunologikoa indartzen ditu, nerbio-sistema orekatzen du, hormonak aktibatzen ditu eta depresioari aurre egiten dio.\nOndoren, zure beltzaran-kolorea osasungarriagoa eta politagoa izateko eta denbora gehiagoz iraun dezan hainbat gomendio aurkituko dituzu:\nArgaziaren egilea: Ashok Prabhakaran.\nBabesgarria eguzkitan jarri baino 15 minutu lehenago eman eta ongi zabaldu azalean.\nBi orduro eman babesgarria. Izan ere, urak, izerdiak eta toailak babesgarria kentzen dute azaletik.\nEz egon eguzkitan eguerdiko 12ak eta arratsaldeko 4ak bitartean. Izan ere, orduan du eguzkiak indarrik handiena.\nApurka-apurka hartu eguzkia.\nLehen egunetan zenbaki altuko babesgarria erabili. Beltzaran-kolorea izan arren, babesgarria erabiltzen jarraitu.\nZerua lainotuta egon arren, babesgarria erabili.\nOngi hidratatu. Ur asko edan eta zitrikoak hartu.\nEguzkia hartu ondoren dutxa bat hartu ur epelarekin. Ondoren, krema hidratatzailea edota after sun krema eman.\nZure larruaren sensibilitatea eguzkiarekiko ezagutzeko eta nola jokatu dezakezun jakiteko testa erabil dezakezu (zure azala eta eguzkia foiletoa (pdf, 73 Kb)\nHorretaz gain, eguzkiaz gozatu baina zure larrua babestu (pdf, 81 Kb) foiletoa kontsultatu ditzakezu.\nEguzki-argia: eguzkiaz gozatu baina zure larrua babestu\nArgazkiaren egilea: En busca del sol.\nGraduaziorik ez duten eguzkitako betaurrekoen kalitate txarrak gure begiak larriki kaltetu ditzakete. Egokia ez den betaurreko batek gorritasunak, zorabioak, malkoak eta konjuntibitisa eragin ditzake. Era berean, izpi ultramoreentzat iragazkia ez duten betaurrekoek, begi-lausoak sor ditzakete luzarora. Horregatik, oso garrantzitsua da betaurreko egoki batzuk aukeratzea.\nModu honetako betaurrekoak erosterakoan jarraitu beharreko gomendioak:\nJoan zaitez denda egoki batera eta egin aukeraketa optiko baten laguntzaz.\nKontuan izan betaurrekoek Europar Batasunaren bermea izan behar dutela.\nIzpi ultramoreetatik babestu behar dute betaurrekoek. Lente gero eta ilunagoak ez du babes gehiago esan nahi.\nBehar dituzun betaurrekoak aukeratu. Izan ere, egiten den ekintzaren arabera betaurrekoek eman behar duten babesa aldatu egiten da. Eskia egiteko esaterako, babes altua duten betaurrekoak erabili behar dira.\nAukeratutako betaurrekoak ez du graduaziorik izan behar.\nKonproba ezazu betaurrekoak egoera onean daudela. Hau da, ez dutela urradura edo antzekorik.\nEz ahaztu pertsona bakoitzak sentsibilitate ezberdina duela, eta horregatik, eguzkitako betaurreko guztiek ez dute guztientzat balio.\nLa mala calidad de las gafas de sol no graduadas puede dañar gravemente nuestros ojos. Unas lentes no adecuadas pueden producir mareos, rojeces, lagrimeo y conjuntivitis. Así mismo, la falta del filtro ultravioleta puede traer a largo plazo la aparición de cataratas. Por ello, es muy importante elegir adecuadamente las gafas de sol no graduadas.\nArgaziaren egilea: Jan Fidler.\nGure gorputzaren pisua zaintzeko obsesioa gero eta handiagoa da. Jende askok lodiegia dagoela uste du, eta soberan dituen kilotxo horiek kentzeko dieta egiten hasten da. Dieta bat egitea, ordea, ez da txantxetako gauza, eta kontu handia izan behar da.\nDieta bat egiten hasteko erabakia hartzen duzunean, egokiena aditu batengana jotzea da. Argaltzeko asmoa baldin baduzu, jarrai itzazu ondorengo gomendioak eta ez jarri zure osasuna arriskuan.\nDieta bat egiten hasi aurretik ikus ezazu ia benetan behar duzun edo ez. Agian, zure burua lodi ikusten duzu, baina ez da horrela. Konprobatu zure pisua zure altuerari dagokion neurrietara egokitzen dela.\nEz hasi dieta zure kontura egiten. Jo ezazu aditu batengana. Berak jarriko dizu zuretzat espresuki prestaturiko dieta.\nAdituak adierazten dizkizun pausu eta gomendioak jarraitu.\nEz ahaztu ez dagoela dieta miragarririk, eta dieta bat egiteak esfortzu apur bat eskatzen duela.\nArgaziaren egilea: EventPhotosNYC.\nKosmetiko bat erabili aurretik, ordea, kontuan izan zure azala nolakoa den. Izan ere, aukeratzen duzun produktuak zure azalarentzat egokia izan behar du. Azal mota ezberdinak daude:\nAzal arrunta. Ez du zauririk eta irmoa, flexiblea, fina, eta leuna da. Gainera, itxura berdina du leku guztietan eta poroak itxita ditu.\nAzal koipetsua. Pubertaroan agertzen da azal mota hau, eta gorputzeko goiko aldean izaten du eragina. Azala lodia eta distiratsua da, eta poroak irekita daude.\nAzal lehorra. Berezko hezetasuna galdu duen azala da. Azal hau tenkatuta egoten da, zimurtsua da, ez du distirarik eta zenbait kasutan zartatuta dago.\nAzal mistoa. Azal lehorra, koipetsua eta arrunta ditu azal mota honek. Modu ezberdinean banatuta daude horiek.\nAzal sensiblea. Egitura fina du eta delikatua da. Erraz gorritzen da.\nZure azala erraz gorritzen bada, kontuan izan, zenbait ekintza egiteak gorritzea handitzen duela. Ondorengoak dira horiek:\nBainatzerakoan ur oso beroa erabiltzea.\nIgerilekuetan asko ibiltzea. Kloroak azala gorritzen du.\nKlima aldaketak. Batez ere klima oso hotz eta lehorra.\nBainuaren ondoren kremarik ez ematea.\nKosmetikoak erosi eta erabiltzeko hainbat gomendio:\nBehar bezala etiketatuta dauden kosmetikoak erosi. Era berean, zure azalarentzat egokiak diren produktuak aukeratu.\nHipoalergenikoak diren produktuak erabiltzea da gomendagarriena. Kosmetiko horiek alergiak sortzeko aukera gutxiago dute. Horrek ez du esan nahi, ordea, sortzen ez dituztenik.\nOntziak behar bezala erabili. Ongi itxi eta ez jarri eguzkiarekin zuzenean harremanetan eta ezta tenperatu altuen eraginpean ere.\nIraungitze-data kontuan izan. Ez erosi ontzi handiak, produktua amaitu baino lehen iraungitzen baitira. Ez ahaztu, kosmetiko bat hiru hilabetetik behin berriztatu behar dela.\nOsasun arrazoiak direla eta, ez partekatu produktuak.\nArretaz erabili pinturak eta ilerako produktuak. Gaizki erabiliz gero, kaltegarriak izan daitezke.\nErabiltzen ari zaren produktuak azala erre, edo antzerako erreakzioak sortzen baldin badizkizu, berehala utzi erabiltzeari.\nTatuaje bat azalean egiten den betirako marrazki edo marka bat da. Prozesu hau egiteko, kolore ezberdinetako pigmentuak sartzen dira azalaren barruan, eta horretarako, zuloak egiten dira. Gaur egun, puri-purian dago tatuaje bat egitea, baina ez da ahaztu behar, azala edertzeko modu hau oso antzinakoa dela.\nTatuaje bat egin aurretik, zenbait arrisku eta gaixotasun har ditzakezula izan behar duzu kontuan. Adibidez, infekzioak, herpesa, alergiak, B motako hepatitisa, C motako hepatitisa eta HIESAren birusa har ditzakezu. Horregatik, oso garrantzitsua da tatuajea egin behar duzun zentroa modu egokian aukeratzea. Era berean, ez da ahaztu behar, zenbait pertsonek ezin dutela tatuajerik egin. Ondorengoak dira:\nArgaziaren egilea: Vitorio Benedetti.\nAzaleko gaixotasunen bat duten pertsonak.\nHainbat pigmentu eta metalei alergia dieten pertsonak.\nHemofilia edo epilepsia duten pertsonak.\nMarkapasoa duten pertsonak.\nTatuaje bat betirako da, nahiz eta gaur egun, horiek ezabatzeko zenbait teknika dauden. Horiek ordea, ez dira guztiz eraginkorrak. Hala ere, badira azala edertzeko beste modu batzuk ere. Min gutxiago ematen dute horiek, eta aldi baterako besterik ez dira. Teknika horiek ondokoak dira:\nTatuaje itsasgarriak edo kalkomaniak: Modu errazean jartzen dira, eta ura eta izerdia jasaten dute. Egun batzuen ondoren desagertzen dira.\nEguzki tatuajeak: Azalean egiten den pigmentazio natural bat da. Azalean jartzen den lamina itsaskorra da, eta eguzkiak jo ondoren marrazki bat egiten du. Kolore beltza joaten denean desagertzen da.\nHenna bidezko tatuajeak: Koloratzaileak erabiliz egiten diren tatuajeak dira, eta ez da azalean zulorik egin behar. Pigmentua barneratu egiten da, eta aste batzuk irauten du. Aukera ona da, ez baitu minik ematen eta nahi denean aldatu baitaiteke irudia.\nArgaziaren egilea: jaimebisbal.\nTatuaje bat egitea erabaki baldin baduzu, ondorengoak kontuan har ditzazun gomendatzen dizugu. Modu horretan ez duzu zure osasuna arriskuan jarriko.\nTatuaje bat egin aurretik, ongi pentsa ezazu. Ez ahaztu, bizitza osorako dela.\nAdinez nagusia ez bazara, aitaren, amaren edo tutoreen baimen idatzia behar duzu.\nZer tatuatu behar duzun eta non erabaki. Izan ere, aukeratzen duzun lekuaren arabera, marrazkia itxuraz aldatu daiteke, eta prozesua oso mingarria izan daiteke. Ez da gomendagarria tatuajea aurpegian eta esku-gainean egitea. Era beran, aukeratzen duzun larruazalak garbi egon behar du, zauririk gabe.\nAukeratu duzun zentroak tatuajeak egiteko baimena duela ziurtatu ezazu. Era berean, garbitasun eta segurtasun neurriak betetzen dituela frogatu.\nTatuajea egiten dizun pertsonak esterilizatuta eta behin erabili eta botatzeko materiala erabili behar du.\nJarraitu profesionalak emandako gomendioak tatuajea zaintzerakoan.\nEska ezazu eta gorde egin dizuten lanagatiko faktura. Ondo etorriko zaizu inoiz erreklamaziorik egitea pentsatzen baduzu.\nTatuajearekin arazoren bat baldin baduzu, joan zaitez medikuarengana eta erreklamazio bat egin.\nEz ahaztu, tatuaje bat egin ostean, ezingo duzula urte betez odola eman.\nPiercing-a: azala zulatuz\nArgaziaren egilea: Aaron Dieppa.\nPiercing bat, larruazalean eraztun, belarritako edo altzairuzko elementu bat jartzeko egiten den zuloa da. Helburu erabat estetikoa du, larruazala dekoratzea bilatzen baitu. Ez da ahaztu behar, ordea, piercing batek osasunean eragina duela, eta horregatik, ezinbestekoa da prozesu hau egiteko profesional batengana jotzea. Izan ere, konplikazioak gerta daitezke.\nOrokorrak. Hepatitis B edo HIESa harrapa ditzakezu.\nLokalak. Urratuak, hortzen hauste edo pitzadurak, nerbio zainetan lesioak... izan ditzakezu.\nModu honetako belarritako bat jarri aurretik, non jarri behar duzun erabaki behar duzu. Aukeratutako zonaldearen arabera, jarri behar duzun piercingaren itxura aldatu egingo da, eta baita, zauriak zikatrizatzeko behar duen denbora ere. Ondorengo piercing motak daude:\nAurpegikoak: ohikoenak direla esan daiteke. Jarri ostean, egunean bi aldiz garbitu behar da zauria, eta zikatrizatzeko bi hilabete inguru behar ditu. Denbora horretan makilajerik ez erabiltzea gomendatzen da.\nAhokoak: mota honetako piercingekin kontu gehiago izan behar da. Jarri ostean, astebetez alkoholik ez edatea, pikantea duten jakirik ez jatea eta kontu handiz hitz egitea gomendatzen da. Zikatrizatzeko 8 aste inguru behar du, eta egunean 3 aldiz garbitu behar da.\nGorputzekoak: horrelako piercing bat jartzen denean, erropek eragin ditzaketen urradurekin kontuz ibili behar da. Nahikoa da egunean bi aldiz garbitzea. Zikatrizatzeko bi hilabete inguru behar ditu.\nGenitaletakoak: konplikatuenak direla esan daiteke, eta oso ongi zaindu eta garbitu behar dira. Zikatrizatzeko ere denbora gehien mota honetako piercingek behar dute. Zenbait kasutan, sei hilabete ere behar izaten dira zauria erabat sendatu eta ixteko.\nArgaziaren egilea: Seguir Ari Bakker .\nEz ahaztu, piercing bat jartzen denean, zauria zikatrizatzen den bitartean debekatuta dagoela igerilekuan eta itsasoan bainuak hartzea. Hori dela eta, hobe da piercinga udan ez egitea.\nPiercing bat jartzea erabaki baldin baduzu, kontuan har itzazu ondorengo gomendioak. Zure osasuna arriskuan ez jartzen lagundu dizute.\nElementu hipoalergenikoekin eginda dagoen piercing bat aukera ezazu. Hau da, urreaz, zilarraz, titanioaz, altzairu kirurgikoaz edo plastikoaz eginda dagoen bat.\nJarduera horiek egiteko baimena duen zentro batera joan zaitez. Konprobatu higiene, garbitasun eta osasun arriskuak prebenitzeko arauak betetzen direla. Era berean, erabiltzen dituzten materialak esterilizatuta eta behin erabili eta botatzekoak direla kontuan izan.\nPiercinga jartzerakoan ez duzu inolako gaixotasun edo infekziorik izan behar, zure sistema inmunologikoa ahulduta egon baitaiteke.\nUrraturik, erredurarik, garaurik, erreakzio alegirkorik eta gaixotasun dermatologikorik ez dagoen larruazalean jarri piercinga. Larruazalak garbituta eta desinfektatuta egon behar du.\nGomendagarria da txerto antitetanikoa jartzea. Gogoratu, urte betez ezin dela odolik eman.\nPiercinga non jarri behar duzun erabaki ezazu. Ez ahaztu zenbait lekuetan errazago erauzten dela, eta beste zenbaitetan gehiago kostatzen dela zuria zikatrizatzea eta infekzioak izateko arrisku handiagoa dagoela.\nPiercinga jarri ondoren jarrai itzazu profesionalaren aholkuak. Zikatrizatu bitartean zaindu zauria modu egokian. Sukarra, gorritasuna, handitzea, mina edo ondoeza baldin baduzu, joan zaitez medikuarengana.\nArgaziaren egilea: Ted Eytan.\nKirurgia plastikoa ebaketa kirurgiko bat da, eta bere helburua gorputzeko atal zehatz bat eraberritzea edo hobetzea da. Gero eta jende gehiagok, eta baita gazte gehiagok ere, modu horretako ebaketa bat egitea erabakitzen du. Beraien nahia konplexu bat kentzea, lesioa duen atal bat konpontzea edota da fisikoki gorputzaren itxura hobetzea da.\nBi kirurgia plastiko mota daude:\nKirurgia Plastiko Konpontzailea: Kirurgia honek istripu, erredura edota beste arrazoi batengatik lesioa duen gorputzeko atala berritzea edota bere itxura hobetzea du helburu.\nKirurgia Plastiko Estetikoa: Kirurgia honetako pazienteak osasuntsu daude, baina estetikoki aldaketa bat egin nahi dute. Bere helburua gorputzarekin eta aurpegiarekin armonia lortzea eta zahartzaroaren ondorioak gutxitzea da.\nEz duzu ahaztu behar, ordea, beste edozein ebaketa bat bezalakoa dela kirurgia plastikoko ebaketa, eta ondorioz, hainbat arrisku dituela. Hemorragiak gerta daitezke, infekzioak sor daitezke edota anestesiarekin arazoak izan daitezke. Horregatik, modu horretako ebaketa bat egin aurretik, oso garrantzitsua da erabakia ongi pentsatzea eta erietxe on bat aukeratzea. Hemen bildu dizkizugu jarrai ditzakezun gomendioak:\nEbaketa ez da konponbide bakarra. Ebakuntza-gelara jo aurretik, izan itzazu beste aukera eta konponbide batzuk kontuan.\nEbaketak izan ditzakeen arrisku eta ondorioetaz informa zaitez.\nErietxe eta kontsulta ezberdinak kontsulta itzazu erabakia hartu aurretik. Aukeratu duzuna legezkoa dela konproba ezazu, eta erreanimazio eta UVI gelak dituela ikusi. Konprobatu aukeratu duzun zentroak Eusko Jaurlaritzako Osasun Sailaren baimena duela.\nEbaketa egingo duen medikua Medikuen Elkargoko kide dela konproba ezazu, eta dagokion titulua eta esperientzia dituela. Informazio hori lortzeko jo ezazu Medikuen Elkargora.\nEska ezazu azterketa bat ebaketa egin aurretik.\nEbaketan erabiliko diren teknika eta metodoen inguruan informa zaitez.\nAurrekontua idatziz eska ezazu.\nFaktura, historia klinikoa eta ebaketaren inguruko dokumentu guztiak gorde itzazu. Beharrezkoak gertatuko zaizkizu erreklamazio bat egiteko asmoa baldin baduzu.\nAzken aldaketako data:&nbsp2017/07/28


Altzora ardiekin joan, eta soinekoa puskatu - Ahotsak.eus\nAltzora ardiekin joan, eta soinekoa puskatu\nAltzora ardiekin joan, eta soinekoa puskatu
Ardi asko izaten zituzten, eta Altzora joaten ziren haiekin. Han, baserri bat hartzen zuten errentan, eta zer lan egiten zituzten azaltzen du. Behin, lanean zebiltzala, soinekoa puskatu zitzaion Anitari, eta orduan pasatakoak kontatzen ditu.
\nHizlaria(k): Tolosa Goikoetxea, Anita\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan URN-007-011 kodeko bideoa nahi duzula aipatzea: ahotsak@ahotsak.eus\nArdi asko izaten zituzten, eta Altzora joaten ziren haiekin. Han, baserri bat hartzen zuten errentan, eta zer lan egiten zituzten azaltzen du. Behin, lanean zebiltzala, soinekoa puskatu zitzaion Anitari, eta orduan pasatakoak kontatzen ditu.\nData: 2009(e)ko abenduaren 17a\nGaia(k): Baserria » Baserriko lanak » Artzaintza , Ohiturak eta bizimodua » Kontakizunak eta sinesmenak » Anekdotak, kontakizunak\n- Ta geo beste bat izaten zan, ardik izaten giñun guk.\n- Bai. Ardi asko izaten zan. Berrehun ta gehio izaten giñun ardik. Eta juten giñen Altzoa ardikin, Gipuzkoara negun ta udaran mendia. Ta Altzon izaten giñun baserri bat hartua, errentan, ta han itten giñun, negun eoten giñan ardikin ta hola. Ardik ta behien bat igual ta bihorra ta holako gauzak. Udaran itten giñun belarra eta gu gaztiak, gu hamalau-hamabost urte ta holaxe. Ta Azkaratetik maiña bat aldiz oiñez Altzoa. Bi orduko bidean, bi orduko bidean ta harea jun ta belarretan han aittu. Geo Atalloarrean beste batzutan. Atalloa jeitsi oiñez ta Atalloarrea jun, Txaraman jeitsi ta Txaramatik oiñez hara ordu erdin bat o hogei minutu o hogeita bost holakon bat. Ta eun batian ze in nun nik? Neska koskorra nitzan ta autobusetik Atalloaurretik jeixtekuan soiñekua engantxatu zitzaten ta soiñekua puskatu atzian. Soiñekua puskatu zitzaten ta nik bi anaia nazkan han Altzon. Bat menditik etorri zan belarra itteko eta nik ez esan ta anaiak atsaldean Atalloarrea bialdu zien, bialdu ziten etxea etortzeko eta ni ez jun nahi soiñeko harrekin, soiñeko puskatuta. Ze gaizki pasau nun nik ordun! Eta han abittu handik eta oiñez etorri nitzan etxea ta illunduko zun bildurrakin bide guztin korrika. Ta haik Atalloaurrea jun nitzala uste zuen ta ni oiñez etxea. Pentsa zazu, mendiz handik mendiz bi orduko bidean eta argi-argi aillatu nitzan etxea. Auskalo zenbat denboan etorri nitzan.\n- Ai ama! Korrika batian.\n- Korrika batian ta ez zekiyen nere anaiek zeatik etorri nitzan. Amak bai, amai esan beharko niyon, klaro, soiñekua hausi nula, amak bai. Ta hue behiek jeiztea zijoan ni etorri nitzenian. Ordun etorriye mendia, larrean ibiltzen zian mendin eta behiek jeizten hola ta nola ta ta hola ta hola oiñez etorri nitzala, soiñekoa hautsi nula-eta. Ta anaiek ez zekien ezerre. Holako gauza asko.\n- Ta anaiek, anaiei zeatikan ez zeniyeten esan soiñekoa hautsi zenula?\n- Pues, ez niyen esan behintzat. Ez dakit zeatik ez niyen esan, baiño ez niyela esan nahi. Ez nitzan atrebituko esatea eta haik esango ziten juteko harrengatik, eo ez dakit zeatik eta oiñez etorri nitzan korrika bildurrakin illundu ingo zitzatela.\nFrankista bat etxera, bandoz aldatu nahi zuela esaten\nArkumeak nola hazi\nGasteizko gotzainaren bisita\nBaserritarren arteko harremana\nTronpa arrainaren inguruko kontuak\n100 kilo arto eraman eta 75 kilo irin itzuli


Ikurrinari omenaldia - .: Legazpiko Udala :. Webgune ofiziala .: Ayuntamiento de Legazpia :.\n1932. urteko ekainaren 4an Legazpiko udal korporazioak osoko bilkuran onartu zuen, aurrenekoz, ikurriña udaletxeko balkoian jartzea. Gerra aurrean gertatu zen, San Ignazio egunez. Euskal kontzientzia legazpiarron artean zabaltzen ari zen, eta udal korporazioak, Erreizabal baserriko Daniel Aranguren alkate gaztea buru zuela, ikurriña eskegi zuen historian lehenengo aldiz, hamarkada luzeetako zapalkuntzari aurre eginez.\nEgun gogoangarria izan zen.\n80 urteren ondoren, eta garai hartako espirituari eutsi nahian, berriz ere geure artean dugu ikurriña. Herritarren nahiari erantzunez, udaletxe atzean jarri genuen behin betiko. 2013ko ekainaren 23az gero, euskaldunon zeinu nabarmenena hantxe dago, zut, Euskal Herria plazan.\nEkintza xumea baina aldi berean ederra izan zen 2013ko ekainekoa. 80 urte lehenagoko udal korporazioa osatzen zuten guztien senitartekoek eraman zuten ikurriña, eta legazpiar guztien begien bistan jarri. Tartean ziren, besteak beste, Daniel Aranguren, Cayetano Elorza, Abeliño Ziaran, Domingo Iñurritegi, Justo Urzelai, Jose Mari Agirrezabal, Valentin Agirrezabal, Jose Aztiria eta Antselmo Zabaletaren senideak.\nEgun zoragarria izan zen 1932ko hura; ez, haatik, kaskarragoa 2013koa. Garaiak bestelakoak izan arren, ekintza errepikatu zen, eta harrezkero, behin betiko dugu ikurriña Legazpin, lau haizetara zabalduta.


Zarauztarra Txirrindulari Kirol Elkartea: enero 2008\nIraetako eta Ispasterko lasterketekin amaitu da ziklo-kros denboraldia\nIraetako(08-01-19) eta Ispasterko(08-01-20) lasterketak izan ziren 2007-08 ziklo-kros denboraldiko azkenak eta gure mutilek bikain amaitu dute urtea. Kadeteen mailan, Oier Iraolagoitia bosgarren izan genuen Iraetan eta laugarren Ispasterren.\nEtxeko proban ez zegoen bere onen-onenean, agian urduritasuna ere nabariko zuen.\nArgazkian irten berritan ikusten dugu, eta lehen postuan doa, hain zuzen ere, bere etxeko atarian.\nHerritarrez gain, taldekideak ere animatzen izan zituen Oierrek Iraetan.\nJubeniletan, Igor Aranguren 19. izan genuen Iraetan, eta 25. Ispasterren.\nIgor lehen urteko jubenila dugu aurten.\nBizikleta gainean hobeto moldatzen bada ere, tokatzen denean bizkarrean hartu beharra dago erreminta.\nDenboraldia amaitzearekin batera Spiuk Saria ere amaitu da eta, sailkapen nagusiei erreparatuta, Oier laugarren izan dugu kadeteetan, Igor 37. jubeniletan eta J.K. Iraolagoitia Iraeta zazpigarrena Master 40an. Iraetak, esan beharra dago, oso lasterketa gutxitan hartu du parte eta meritu handikoa da lortu duen postua.\nEz dago munduan txapeldunik atzetik laguntzailerik gabe, eta ziklo-krosean zer esanik ez, are gehiago. Lan hori, batez ere, etxekoei tokatzen zaie. Merezimendu guztiz, zorionak eta omenalditxo bat hainbeste lan egitea dagokizuenei!!!\nOierren gurasoak bizikleta garbitzera doaz.\nAma, bizikleta garbiarekin semeari aldatzeko prest.\nEtxeko "printzesa" Izaro beste kontrolean zegoen, bigarren bizikletarekin.\nIgorren etxetik, aita eta bi anaiak ibiltzen dira batera eta bestera.\nHirurak ere txirrindulariak dira hauek.\nEtxeko "txikia" ez da galduko holako laguntzaileekin!\nAma ere ez da aparte izaten.\nEtiquetas: Ispaster), Ziklo-kros (Iraeta\nOier Iraolagoitia seigarren sailkatu da Espainiako Txapelketan Villarcayon\nZarauztarra TKEko Oier Iraolagoitiak Euskadiko selekziorekin Jokatu du Espainiako ziklo-kros txapelketa Villarcayon (Burgos) eta seigarren postuan sailkatu da kadete mailako lehiaketan. Aurten osatzen ari den denboraldi bikaina kontuan hartuta, lorpen hau konfirmazio bat besterik ez da gure mutilaren maila zein den ikusteko.\nOrain, datorren astean, etxean korritu beharko du Iraetako II. Saria. Denboraldia amaitzeko bi lasterketa besterik ez dira geratzen eta esan daiteke Oier oso fuerte iritsi dela azken txanpara. Ea etxeko atarian zorte handi-handia duen eta herrikideei poz txiki bat ematen dien. Hala opa diogu. Animorik ez zaio faltako. Aupa Oier!!!\nArgitaratzailea: Txiliku en 20:50 No hay comentarios:\nOier Iraolagoitia Euskadiko selekzioan, Espainiako Txapelketa jokatzeko\nJoan zen asteburuan, Errege bezpera (08-01-05) eta Errege egunez (08-01-06), ziklo-kroseko probak izan ziren Ramalesen (Kantabria) eta Muxikan (Bizkaia), biak ere Espainiako Koparako puntuagarriak.\nOierrek, aste osoko entrenamendu gogorren ondoren, hamargarren egin zuen Ramalesen eta zortzigarren Muxikan. Nekatuta zegoen eta ez dira aurtengo posturik onenak, baina Euskadiko selekziorako hautatu zuten bere denboraldi erregularra ikusita. Meritu handiko lorpena, dudarik gabe.\nOrain, datorren asteburuan, Villarcayon (Burgos) jokatuko diren Espainiako Txapelketetan han izango da gure ordezkaria eta zorterik onena opa diogu.\nIgor Aranguren ere gogor dabil jubenilen mailan, eta Muxikako proban 37. postua lortu zuen. Ez da makala bi mutilon afizioa, baina etxekoen ahalegina ere txapela kentzeko modukoa. Aupa mutilak, eredugarriak zarete beste guztientzat!!\nEtiquetas: Euskadi), Muxika, Ziklo-kros (Ramales\nZARAUZTARRA TKE San Silbestre lasterketan\nZarauztarra Txirrindulari Kirol Elkarteko txirrindulari, prestatzaile eta laguntzaileak, bizikletak aparkatu eta, San Silbestre lasterketan korrika aritu ginen 2007ari agur esateko.\nArgitaratzailea: Txiliku en 21:36 No hay comentarios:\nHandi eta txiki, han izan ginen denok Antonianok antolatzen duen Urtezahar eguneko San Silbestre lasterketan parte hartzen.\nArgitaratzailea: Txiliku en 21:17 No hay comentarios:\nOier laugarren Itsasondon larunbatean eta laugarren Euskadiko Txapelketan igandean\nJoan zen asteburuan Itsasondoko Saria (2007-XII-29) eta Bermion Euskadiko Txapelketa (2007-XII-30) jokatu ziren ziklo-krosean. Esan behar da Itsasondoko zirkuitua oso gogorra zela, aldapa piko-piko bat baitzeukan lepoa luza-luza eginda igo beharrekoa itzuli bakoitzean. Bermioko proba, aldiz, ordekagoa zen, indarrekoa, gaur egungo ziklo-krosean nagusiki antolatzen direnetakoa.\nBietan hartu zuen parte Oier Iraolagoitiak, eta bietan laugarren postuan sailkatu zen. Beraz, zazpi laugarren postu pilatu ditu jada aurten. Denboraldi honetan daraman erregulartasunari esker Euskal Herriko selekziorako aukeratu dute eta hurrengo proban jada Euskadirekin lehiatuko da.\nOtzaka iraetar zarauztarra gogor dabilkigu ziklo-krosean. Hil honen 19an etxean (Iraetan) ikusteko aukera izango dugu, geronek antolatutako ziklo-kros proban.\nIgor Arangurenek ere korritu zuen Itsasondon eta 15. sailkatu zen oso lasterketa ona egin ondoren. Jubeniletan ez dago txantxarik -beste mailetan ere ez-, baina kontuan izan behar da Igorrek lehenengo urtea duela maila horretan.\nArgitaratzailea: Txiliku en 20:00 No hay comentarios:\nEtiquetas: Bermio), Ziklo-kros (Itsasondo


Hiri perfektua | Hegoaldeko Txokoa\nGoazen BECera!! →\nAntzinatik eztabaidatzen da nolakoa izan beharko lukeen hiri perfektuak, eta, dirudienez, oraindik ez da erantzunik aurkitu. Horrexegatik jakin nahiko genuke, zure ustez, zein baldintza bete beharko lituzkeen zure hiri idealak eta zergatik. Inoiz ikusi duzu zure hiri perfektuaren antza duen hiririk?\n15 erantzun Hiri perfektua -ri\n3:39 pm martxoa 13, 2018\nNire uztez, normalean, hiria hirian bertan bizi diren biztanleak bezalakoa da. Zenbat eta arduratsuagoaK izan biztanleak, orduan eta kalitate gehiago dauka hiriak.\nNahiz eta arkitektura hiria eraikitzeko gokoa izan, kezkatzen zaidan gehien segurtasuna, garbitasuna edo bezalako gauzak dira eta, zoritxarrez, gero eta zailagoa da hori lortzea.\n4:03 pm martxoa 13, 2018\nNiretzat hiri perfektuak eguraldi ona , eguzkia eta hondartza izan behar izango lituzke urte gehienean; baina importanteena da nire familiatik gertu izatea. Gainera, hiritarretarako erosoak eta eraginkorrak zerbitzuak , parkeak eta berdeguneak edukitzea garrantsitsua iruditzen zaizkit.\nOraindik ez dut topatu hiri hori; eguraldi ona duten hiriek turista asko edukitzen dituztelako eta normalean, turistek hirritarrek baino gutziago hirriaren zaintzen dutenez gero, hiri horiek zikinagoak egoten dira.\nNahiz eta Alicante ahalik eta antzekoena den, bilatzen jarraitzen dut.\n7:53 pm martxoa 13, 2018\nOrain arte, ikusi ditudan hiri perfektuaren antza dituen hiriak bakarrik eisaldia emateko dira. Zenbat eta politagoak diren, orduan eta garestiagoak dira. Haien artean antzekotasun handiak dauzkate: arkitektura harmoniatsua, golf-zelaiak eta kirol-portuak.\nBaina dena da itxura ez dauzkatelako lantegiak ez gauza itxusiak. Horregatik, nahiz eta zatar-zatarra izan, ekonomikoki, Calcuta hiri perfektua da.\nBeraz, hiri perfektuak egoera bakoitzaren onena eduki behar du, polita eta baliogarria, ekosistema osoa izateko.\n4:48 pm martxoa 14, 2018\nNahiz eta Gasteiz hiri perfektua izan ez, niri asko gustatzen zait eta ia perfektua da nire ustez.\nGauza baiezko asko dauka: ez da ez handia ez txikia, nahiko garbia da, bere eraikinak ez dira oso altuak eta bere kaleak ez dira bihurriak. Gainera, oso hiri berdea da eta hiria natura eta mendiak inguratuta dago.\nBere komunikazioak onak dira hala hiri barruan nola beste leku batzuetara joateko.\nEgia da, asko euria egiten duela eta hotz egiten duela baina, horrela, ez balitz izango, ez litzateke hain berdea izango.\n10:18 pm martxoa 14, 2018\nNiretzat hiri perfektua kutsadurik gabe egon beharko litzateke.Era askotako landareak leku guztietatik egotea proposatuko nuke.Landareak ditut gustoko,eta jendea lasaitzen dutela uste dut.Aparkalekuak erraz aurkitzea eta era askotako dendak leku guztietatik egotea ondo irudituko litzaidake.\n10:28 pm martxoa 14, 2018\nNiretzat ez da bizitzeko hiri perfekturik existitzen niri hiriak ez zaizkidalako batere gustatzen bizitzeko.\nHirietan jende gehiegi elkarrekin dagoela uste dut. Horregatik, nire hiri perfektuan jende gutxi egongo litzateke, kale zabalak edukiko lituzke eta ez litzateke zarata handia egongo. Baina, normalean, hiriak gustatzen zaizkion jendeari kontrakoa gustatzen zaio.\n11:04 pm martxoa 14, 2018\nOraindik dena daukan hiria ez dut aurkitu.\nNiretzat, hiri perfektu batek mendiak eta berdeguneak ibilbide egiteko eduki behar du. Ia urte osoan eguraldi ona izatea eta ez edukitzea jende gehiegi inportantea da.\nNik kotxeak kenduko nituzke, ez zaidalako batere gustatzen eta kutsadura handia ematen dutelako.\nHorretaz gain beharrezkoa da segurtasuna, eta hori lortzeko arduratsuak izan behar dugu, baita ere besterenak errespetatu.\n11:33 pm martxoa 14, 2018\nNiri iritziz, hiri perfekturik ez dago. Nire hiri perfektuko prototipoak, hondartza luzea eta arrantza-portu bat izan beharko lituzke.\nHorretaz gain, urte guztian zehar, eguraldi ona egotea eta tenperatua altuak edukitzea ere beharrezkoa da. Populazioari dagokionez, ez luke 200.000 biztanle baino gehiago eduki beharko. Hiriak izan zituen eraikinen gehiena, etxe-orratzen bidez izango litzateke; txaleten eta baratzeen arteko nahaste bat izango litzatekeen aldirietan izan ezik.\nBeste aldetik, trafikoak lur azpitik joan beharko luke eta hiriguneak oinezkoentzat izan beharko luke.Zalantzarik gabe, fauna eta floraz osaturiko parke tematiko batek ezin du falta. zenbat eta eebb-ko zentral park parkearen antza handiago izan, askoz hobe.\nOrain arte, ez dut baldintza hauek guztiak betetzen dituen inongo hiririk ezagutzen.\n12:12 am martxoa 15, 2018\nNiretzat hiri perfektuak itsasoa behar izango luke eta gainera eguraldi ona egingo luke. Gazteiz , agian , ez da hiri perfektua , erosoa baita mugitzeko , batez ere bizikletaz . Horrez gain , lasaia samar da. Nahiz eta gauza batzuk falta zaion, eta neguak gogorrak eta luzeak izaten badira ere, ideala dela bizitzeko uste dut .Gazteizko geihen gustatzen zaidana hiriaren inguruko berdeguneak dira . Egia esan , beste hiri batzuk ez dute hainbeste berdegune.\n12:44 am martxoa 15, 2018\nNiri natura asko gustatzen zaidanez, hiriak kutsadurik gabe izan beharko litzateke. Horregaitik, jendeok gure ekintzekin konpon dezakegu. Adibidez, desplazamenduak motorrik gabe izan behar lirateke, eraikinak material ekologikoz egindako egongo lirateke. Adibide guztietatik hauek dira aipa daitezken batzuk. Azkenean, denok hiriaren arazoetako kexatzen dugulako, gainera, gure ondorengoentzat etorkizun hobea nahi dugu eta.\nAmaitzeko, hiri perfektua da, hiriko harroak sentitzen garen guztiok ekintzak ondo egiterakoan. Benetan, hiri horrek ikusi nahiko nukeelako.\nSilvino -k dio:\n8:58 am martxoa 15, 2018\nNire ikuspuntutik, hiri perfektu bat erdiko tamainakoa izan behar da. Herri txikietan ez dago ezer egiterik eta herri guztiak daki zer egiten duzun (ez dago intimitaterik). Hiri handietan serbitzu asko daude, baina zalaparta handia ere.\nGauza beste batxuk ere ondo egongo litzateke: “garbi” energia, auto elektrikoak bakarrik….eta horrelako hainbeste gauza, baina niri gehien gustatuko litzidakena, nahiz eta inposiblea izan, haurrak eta ume txikiak ez egotea nire hiri perfektuan. Ez zaizkit batere gustatzen, edonon besteok eragozten gaituzte, nahiz zineman nahiz jatetxeetan nahiz edonon.\n9:18 am martxoa 15, 2018\nZein da hiri perfektua? Normala da galdera horren erantzuna ez aurkitzea. Denok gure iritziak, gustuak eta zaletasunak dauzkagu, beraz, hiri perfektu pertsona beste egon daitezke.\nBenetan, hiri perfektu ezin da existitu. Soilik pentsatu ahal izango genuke ahalik eta eragozpen gutxien dituenean.\nNiretzat, hobeezintasuna bilatzen, hiriek zerbitzu publiko erabatekoak eta eraginkorrak eduki behar izango lituzkete. Ondo egituratuta ere egon behar izango lukete guneek eta auzoek.\nBehin hori beteta, nolakoa den, non dagoen, zein klima daukan, zein motako hiria den, etab., gauza eztabaidagarriak dira, eta bakoitzak bere iritzia izan dezake hiri perfektua imajinatzean.\nNire kasuan, eta ez hemen bizitzeagatik, ezagutzen ditudan hirien artean, Gasteiz da onena. Orain arte, aurkitu dudan eragozpen bakarra, aurtengo negua izaten ari da… :-p\n1:18 pm martxoa 15, 2018\nNire ustez, bisitatu ditudan hirietako, bizitzeko hiririk onenetako Berlin da.\nBerlin hiri handia, segurua, garbia eta kosmopolita dela uste dut. Ondo komunikatua dago eta berdeguneak ditu. Bizitza, oro har, ez da garestiegi eta alokairuak nahiko merkeak dira, are gehiago, alokatzea erostea baino arruntagoa da, eta batez ere, egunero eta uneoro aisia eta kultura eskaintza handia du, niretzat garrantzitsuena dela.\nNahiz eta turismo asko jaso, oso handia denez gero, beste hiri batzuetan ez du beste nabaritzen, Amsterdam adibide bezala, gehiegizko apur bat dela uste dudala. Bai Amsterdam bai Berlin bai beste Europako hiri batzuk (Cophenague, Estocolmo..), bizi kalitate dutela uste dut eta oso ondo bizi da.\nGuztiko Berlinen bizi izatea gustatuko litzaidake. Hondartza izango balu eta eguraldia hobeto egingo balu, nire iritziz, hiri perfektua izango litzateke.\n2:50 pm martxoa 15, 2018\nNire ustez hiri perfekturik ez dago, baina Gasteizen jendea oso ondo bizi da.\nNiri asko gustatzen zait hemen bizitzea, hiri berde, txiki, garbi eta erosoa delako. Oso ondo komunitatuta dago, horregatik autoak gero eta gutxiago erabiltzen dira eta bizikletak gero eta gehiago erabiltzen dira. Parke asko daude umeak jolasteko edo paseotxo bat emateko, zuhaitzez beteta dago eta gainera, jendea oso jatorra da. Hiri perfektua izateko, hondartza bakarrik falta izango litzaioke.\n8:37 am martxoa 22, 2018\nOraindik ez dut hiri perfektua aurkitu. Bestalde, badakit nola izango litzateke nire hiri perfektua.\nHiri hau ez da txikia izango ,ezta handia, ertaina baizik.\nHiri honetan, auzo biziak izateko belaunaldi guztia auzoan bizitzeko aukera izan beharko genuke , Horrez gain, auzotatik auzotara garraio publikoz joan litzateke. Garraio hauek geltoki asko edukiko luke.\nPrograma kultutala handia, antzerkiak, libutegia publikuak, erakusketa…izan beharko lituzke\nOrain arte antzekoagoa aurkitu dudan hiria Gazteiz da.


Planak pertsona gazteen artean, emakumeen artean, adineko pertsonen artean, etorkinen eta langabeen artean ekintzailetza bultzatzeko neurri espezifikoak jasotzen ditu. Zehazki, berehala esku hartzeko hiru alor proposatu ditu:\n• Ekintzailetzari buruzko hezkuntza eta prestakuntza, enpresen hazkundea eta sorkuntza bultzatzeko.\n• Ekintzaileentzako baldintza markoak indartzea, egiturazko oztopoak kenduta eta laguntza eskainita enpresaren bizi-zikloko fase erabakigarrietan.\n• Ekintzailetza-kulturaren dinamizazioa Europan: ekintzaileen belaunaldi berri baten sorrera.\nEra berean, Plan berriak neurri zehatzak proposatzen ditu sortzen ari diren enpresei laguntzeko eta enpresa berrien sorrera bultzatzeko, enpresetako jabetzaren transferentzia arrakastaz egitea ahalbidetzeko, finantziazioaren eskuragarritasuna hobetzeko eta porrot egin ondoren, ekintzaile zintzoei bigarren aukera emateko ekimenetarako.


Mokoroa Muxika, Justo - Auñamendi Eusko Entziklopedia\nMokoroa Muxika, Justo\nIdazlea. Tolosan (Gipuzkoa) jaio zen 1901eko maiatzaren 28an. 1990eko azaroaren 7an hil zen, Bilboko San Sebastian klinikan.\nGurasoak kristau amorratuak bide ziren; izan ere, bederatzi seme-alaba izan zituzten, eta horietarik gehienek erlijio-bidea (eskolapio, josulagun, moja, etab. izan ziren) hautatu zuten ogibidetzat. Zalantzarik gabe, Justoren aitaren, Valeriano Mokoroaren, zaletasunek eta jardunbideek zuzenean baldintzatu eta bideratu zuten semearen geroa.\nValeriano Mokoroa (1871-1941) gizon ezaguna zen Tolosan, liburu-denda eta moldiztegia baitzeuzkan bertan. Irakurtzea ez ezik, idaztea ere gustuko zuen, eta sariren bat irabaztera ere heldu zen; hala nola, Oiartzunen 1897an egindako Euskal Jaian Damuba garaiz antzerki-lan komikoari emandakoa. Horretaz gain, Azkueren Euskalzale aldizkarian ere kolaborazioak egin zituen hasiera-hasieratik, eta Euskal-Erria argitalpenean zenbait poema kaleratu zituen.\nJusto Mokoroak eskolapioetan egin zituen lehenengo ikasketak, 1906 eta 1913 artean, eta gazterik hartu zuen (arestian esan dugun bezala, ziur asko gurasoen izaerari jarraikiz) elizgizon izateko bidea. 1913an bertan Tafallara joan zen ikasle, 1914an Peralta de la Sal-era eta 1915ean nobizio-aldia hasi zuen. Apaiz-ikasketak, azkenik, Iratxen eta Zaragozan egin zituen, 1917 eta 1922 artean. Hain zuzen ere, 1922ko uztailaren 15ean apaiztu zen.\nArtean, 1920an Eusko Ikaskuntzaren II. Batzarra Iruñean egin zenean, erakundeko kideei Justo Mokoroak egin zien harrera, eta laudorioak besterik ez zituen jaso esandako hitzen truke.\n1922/1923 ikasturtean Zaragozako San Tomas ikastetxeko irakaslea izan zen, eta 1924an, Iruñako Merkataritza Akademiako idazkariak lanpostua utzi behar izan zutenean, Justo Mokoroa izendatu zuten idazkari berri. Bi urteren buruan, baina, Ameriketara joan zen lehenengoz, Txileko Santiago hiriburura, eta bertan zazpi urte igaro zituen frantsesa irakasten.\n1933an Pantaleón Galeano eskolapioen probintzialak Euskal Herriko probintzia eratzea erabaki zuen, eta horretarako egin behar zen lana handia zela ikusirik, indarrak bildu zituen, hots, hainbat eskolapio bildu zituen bere inguruan, laguntzaile gisa. Horien artean zegoen Mokoroa, 1934a hastearekin batera Txiletik Euskal Herrira itzuli zena, probintziaren antolakuntza-lanetan laguntzeko. Probintzialak bere idazkari izendatu zuen, eta tolosarra buru-belarri aritu zen lanean. 1936ko uztailean Espainiako Gerra Zibila hasi zenean, ordea, lanak bertan behera utzi zituen Mokoroak, eta Domu Santu egunaren bezperan Ipar Euskal Herrira egin zuen ihes, Belokeko komentura.\nBelokeko beneditarrek harrera ona egin zioten; izan ere, ez zen Hego Euskal Herriko errepresio giro odoltsutik ihesi zihoan lehenbizikoa. Besteak beste, Joxe Miguel Barandiaran ataundarra ere bertan zegoen; Mokoroak eta Barandiaranek elkar ezagutzeko aukera izan zuten. Tolosarra eskolak ematen hasi zen Beloken bertan, baina handik gutxira Diozesiko Apaizgaitegira joateko deitu zioten, eta han lau urte egin zituen irakasle.\n1941. urtea urte latza izan zen: garaia iluna eta larria zen, Hego Euskal Herrian bi urte besterik ez ziren igaro Gerra Zibila amaitu zenetik, eta Ipar Euskal Herrian Bigarren Mundu Gerra bizi-bizirik zegoen. Horretaz gain, urte hartan hil zen Valeriano Mokoroa, Justo Mokoroaren aita. Hasiera batean, Orendaingo eskolapioen komunitatean sartu zen Justo Mokoroa, baina bertan ez zuen denbora askorik egin, eta Ameriketara joan zen bigarrenez, Txilera berriz ere.\nTxileko bigarren egonaldia luzeagoa izan zen, bederatzi urtekoa, eta bertan frantsesa eta erlijioa irakatsi zituen. Bere langile-sen etengabeari esker, 1946an Katekesi Batzorde Nazionaleko kide izendatu zuten, eta 1948 eta 1949 artean bertako idazkari. Beste alde batetik, Txileko bigarren egonaldi hartan Euskal Herritik ihesean joandako hainbat euskaldun ezagutzeko aukera izan zuen, tartean kultur gizonak; besteak beste, Estornes Lasa anaiak ezagutu zituen garai hartan.\n1950ean sorterrira itzuli zen Erromatik igaro ondoren, baina Gabonetan Madrileko Casa Pompiliana-ra joateko agindua eman zioten. Ez dirudi, baina, Justo Mokoroak agindu hura ondo ulertu zuenik; izan ere, gerora sarri adierazi zuen Madrileko egonaldia denbora-galtzea besterik ez zela izan. Azkenik, 1953an itzuli zen Euskal Herrira, betiko. Tolosan eta Bilbon irakasle egon zen urte hartaz geroztik.\nEuskal Herrira itzuli zenean, bestalde, Salamancako Unibertsitateko Euskara Katedra eskaini zioten, baina ezetza eman zuen ez zuelako ezer nahi Franco diktadorearengandik.\nHain zuzen ere, 50 eta 60ko hamarkadetan berpiztu zen euskara batuaren beharrari buruzko eztabaida, eta Mokoroak bere ikuspegia azaldu zuen 1968ko Arantzazuko Biltzarrean. Batasunari batzuk agurka eta beste batzuk aurka izeneko txostena irakurri zuen. Euskara batuaren aurkakoa zen tolosarra, bere ustez ez zelako beharrezkoa. Kultur eta zientzia-gai orokor eta handietarako frantsesa eta gaztelania zeudela defendatu zuen Mokoroak (egoera hori besterik ez zuen ezagutu), euskara esparru txikiagoetan erabiltzekoa zela, eta esparru horietan ez zela euskara baturik behar. Zalantzarik gabe, tolosarrak ez zuen uste euskarak XX. mendearen amaieraz geroztik irabazi duen lekua eta estatusa lortuko zituenik, eta hortik ondorioztatu zuen euskal hizkuntzaren berezko esparruak, aldi berean azken "erresistentzia-lekuak" zirenak, txikitasunera zeudela mugaturik. Orduko euskaltzale gazteek kritika gogorrak egin zizkioten Mokoroaren proposamenari, Lizardiren "noranahiko euskara" lor zitekeela uste baitzuten.\nBeste alde batetik, ezagun da euskaldun berriak ez zituela estimutan. Antza denez, tolosarraren ustez, euskara etxetik kanpo edo euren kabuz ikasitakoek ezin omen zezaketen euskaldun zaharren maila eta jatortasuna lortu.


Laulagun Bearings enpresarentzat txirrindularitzako arropa\nZer da marka bat? Eta izen komertziala? Nola erregistratu zure marka edo izen komertziala? Zergatik da beharrezkoa markaren erregistroa? Adaki komunikazioak du erantzuna. Marka & izen komertziala Marka eta izen komertziala ezberdindu behar ditugu. Marka…\nDonostia – San Sebastian Garraio Publikoak enpresak irudi korporatibo berria du. Adaki komunikazioa enpresan Dbus, Dbizi, Dmetro eta Dgora marken restylinga egin dugu. Helburua Donostiarako ikono berri bat eraikitzea izan da, indartsua, bizia, erakargarria eta…\nUdalarentzat eta udal ordezkarientzat giltzarri dira kudeaketa eraginkorra, etikan, herritarren partaidetzan eta gardentasunean oinarrituriko gobernantza eta gertukoa eta zuzena den komunikazioa. Komunikazioa ez da aukera bat. Lehentasuna da hurrengo hauteskundeak irabazi nahi badira. Baina, batez…\nIrabia Plagas-en webgune berria garatu du Adakik\nZerbitzu enpresa batek, beste ezeren gainetik, bi puntu argi uzten dituen webgunea behar du: zertara dedikatzen den eta nola jarri harremanetan konpainiarekin. Eta askoz ere hobe kontaktua Call to Action edo akziorako deia deritzanarekin batera…\nEnpresa bideoen helburua marka baten, produktu baten edo zerbitzu baten inguruan atentzioa erakartzea da. Eta hori izan da, ain justu, ADAKI-tik Laulagun Bearings enpresarentzat egin dugun bidearekin lortu nahi izan duguna. Bezeroengana, kontsumitzaileengana edo gure…\n#KontuanIzan publizitate kanpaina garatu du Erretinosi pigmentarioa dutenen Gipuzkoako Begisare elkarteak. Ikusmen Murriztua Dut izeneko sentsibilizazio proiektua indartzen jarraitzeko beste pauso bat da #KontuanIzan kanpaina. Real Sociedad futbol taldeko jokalarien babesa izan du, eta Adaki…\nadaki komunikazioak publizitate kanpaina egin du Donostiako Udalarentzat hiriburuko autobus geltoki berria sustatzeko. “Bidaia berri baten hasiera” claim-pean, kanpainaren sormen lanaz eta hedabideen plangintzaz arduratu gara. Bezeroarekin, hau da, Donostiako Udalarekin landutako briefing-ari jarraituz, adaki…


Bi sexu-eraso salaketa berriak Donostian. Noticias de Gipuzkoa\nBi sexu-eraso salaketa berriak Donostian\nN.G. - 2017(e)ko abuztuaren 2a, asteazkena - 14:33etan eguneratua\nDonostia - Kasuen tantakada etengabe dirudi. Bi emakume gehiago salatu dituzte Donostian sexu-abusuak. Uztailaren 28ko eta 31ko gauetan gertatu ziren erasoak. Atzo Donostiako Alkateak jakinarazi zuenez, gizon bat atxilotua izan da, sexu-abusuen ustezko egilea. Hau ustezko sexu-abusu bigarren atxiloketa da, azken igandeko atxiloketa eta gero, emakume baten ustezko erasotzailea atxilotu zutenean uztailaren 22an Donostiako gertakariekin erlazionatuta.\nAtzo ezagutu genituen bi alegazioak agresioak gertatu eta minutu batzuk igaro ondoren salatu zituzten, eta ikerketaren arduraduna Udaltzaingoa izango da.\nAstelehenean gertatu zen azken abusua. 30 urteko emakume batek Udaltzaingoko agentei jakinarazi zien "ukitua" izan zela gizon baten aldetik, Portuene kaletik ibiltzen ari zen bitartean, Antiguoko auzoan.\nHandik gertu zeuden agente talde bat minutu batzuk beranduago iritsi ziren eta ustezko erasotzaileen inguruko kaleetan identifikatu zuten, eta sexu-abusuaren delituaren ustezko egile bezala atxilotu zuten.\nBestalde, Groseko auzoan salatu zuten erasoek El Chofre plazatik hurbil dagoen kale batean gertatu ziren, ostiralean, goizeko 28an. Bertan, emakume bat, 30 urte ingurukoa, gizon batek erasotu egin zuela eta ukitu batzuk egin zituela azaldu zuen.\nErasotzailea, biktimaren oihuak beste oinezkoek ohartarazi zutenean, eszenatokitik ihes zuen. Udaltzaingoak erasotzailea identifikatu eta kokatu nahi du.\nAzken bi kasu hauek salatzeko, Eneko Goiak, Donostiako alkatea, bozeramaile bilera bat deitu du.


Murgak egoera hauskorraz ohartarazi du, 15 kutsatu gehiagoren berri emanda | Gizartea | Berria\nLehen arretako profesionalen protesta bat, iaz, Gasteizen. ENDIKA PORTILLO / FOKU Tamaina handiagoan ikusi\nHamabost kasu baieztatu zituzten ostiralean Araba, Bizkaia eta Gipuzkoan, Nekane Murga Eusko Jaurlaritzaren Osasun sailburuak atzo iragarri zuenez. Zehazki, lau kasu atzeman zituzten Araban —guztiak Gasteizen—, bost Bizkaian —lau Bilbon eta bat Getxon— eta sei Gipuzkoan —lau Orion, bat Donostian eta bat Ordizian—. Horiez gain, 68 kasu erregistratu zituzten test azkar edo serologikoekin. Guztira, 3.079 proba egin zituzten. Koronabirusean positibo emandako pertsona bat zendu zen, bi hilabete zeramatzana zainketa intentsiboetan. Bestalde, hiru pertsonari eman zieten sendagiria. Nafarroan, berriz, ez zuten positibo berririk antzeman, ez eta hildakorik ere, Nafarroako Gobernuko Osasun departamentuak jakinarazi zuenez. Pertsona bat ospitaleratu zuten.\nAtzo egindako agerraldian, Murgak esan zuen datuek «baikor» izateko aukera ematen dutela, eta, zenbait tokitan birusak gorakadak izan arren, egoera «kontrolpean» dagoela. Hala ere, gogorarazi zuen egoera «hauskorra» dela, eta, horregatik, eskatu zuen «zuhurtziari eusteko» eta ez errepikatzeko «aurreko egunetan ikusitako zenbait eszena».\nBestalde, Euskal Autonomia Erkidegoko Justizia Auzitegi Nagusiaren epaiari dagokionez, Murgak onartu zuen pandemiaren «unerik larrienetan» babes material «jakin» batzuk urriak izan zirela, baina azpimarratu zuen une horretan «mundu osoan» gauza bera gertatzen ari zela. Nabarmendu zuen, era berean, epaitegiak onartu duela Osakidetzak kudeaketa ona egin zuela gabezia horiek konpontzeko.\nBaliabide gehiagoren eske\nLehen arretako profesionalak kalera atera ziren atzo Bilbon, osasun publikoaren alde, Lehen Arreta Arnasberritzen plataformak deituta. Pandemia garaian izandako «baliabide material falta» salatu zuten, eta birusaren balizko agerraldi berriei aurre egiteko baliabide gehiago eskatu zituzten, herritarrei «merezi duten arreta» eman ahal izateko: «Kalitatezkoa».\nEkitaldia 12:00etan hasi zen Arriaga plazan, eta osasun langile batzuk zabor poltsa beltzak jantzita joan ziren, norbera babesteko ekipamenduak irudikatuz. Protestan zehar material horiek egiteko tailer bat ere jarri zuten.\nHaiei ere erantzun zien Murgak. Osakidetzak «entzun egingo diela» adierazi zuen, eta haiekin lan egiteko «eskua luzatuta» duela. Onartu zuen lehen arreta indartu beharra dagoela, «duela bi urte baino gehiagotik», baina ziurtatu zuen horretarako «estrategia bat» duela.\nHorrez gain, gogorarazi zuen aste honetan bertan gobernu kontseiluak lehen mailako arretan 110 lanpostu gehitzea onartu duela, eta aurten Osakidetzaren langileen kopuruan «inoizko egonkortzerik handiena» egin dutela. «Lehen mailako arreta hobetzeko eta indartzeko» lanean jarraitzeko prest daudela erantsi zuen.


Zure sinadura dantzan.com-en alde — Edukira salto egin |\nBerria: 'Dantzan.com'-ek babesa eskatzeko kanpaina abiatu duEuskalKultura.com: Dantzan.com webgunea berriz abian jartzeko sostengu kanpaina hasi da: sina ezazu ostirala baino lehen\nBarren: "Dantzan.com webgunearen aldeko babes kanpainarekin bat egin du Haritz dantza taldea" k\nZuetako batzuk adierazi diguzue ezin duzuela jakin zuen sinadura benetan iritsi den, ala "galdu" egin den Interneten. Beste hainbat kasutan ere, zuetako batzuk bitan (edo gehiagotan) sinatu duzue.Hori gainditzeko, jasotako atxekimenduak argitaratzea erabaki dugu, pdf dokumentua sortuta.Dokumentuan bakarrik izen-abizenak eta herria agertzen dira, ez gainontzeko datu pertsonalak.Izenak bilatzea errazagoa izan dadin, alfabetikoki ordenatu ditugu. Lehenego bi orrietan erakunde/elkarteak jarri ditugu, eta ondoren norbanakoak.Jasotako sinaduren zerrenda publiko hau eguneratzen joango gara.Dantzan.com-en aldeko babes-gutuna sinatu baduzu, baina ez baduzu zure izena publikoki agertzerik nahi, esaiguzu eta berehala ezabatuko dugu zerrenda publikotik.\nOraindik posta zerrendako kide ez bazara, hemen egin dezakezu harpidetza: http://www.dantzan.com/foroa [dantzan] posta zerrenda (edo foroa) da dantzan.com-ek bidaltzen dituen berri eta eduki guztiak zuzenean jasotzeko bide zuzen eta erosoena: albisteak, bideoak, ekimenak, ekitaldiak, ikastaroak...Orain ez, itxita dagoelako, baina espero dugu lehen bait lehen dantzan.com bere ohiko martxa hartzea berriz, eta hasiko da egunero dantzaren inguruan mugitzen den guztiaren berri bidaltzen.Gainontzeko zerrendakideek ere kanal hori erabili ohi dugu gure berriak zabaltzeko.Horrenbestez, dantzaren mundutxo hau zure interesekoa bada, animatu nahi zaitugu [dantzan] posta zerrendan izena ematen. Horrela, bapateko komunikazioan lotuta gauden dantza zaleon komunitatea handituko dugu. Bide baliagarria da dantzaren nondik-norakoen berri jasotzeko.[dantzan] posta zerrendara bidalitako mezu guztiak zure e-postan jasoko dituzu, edozein mezu bezala, baina [dantzan] aipamena izango du aurretik jarrrita, jakiteko nondik datozen. Bestalde, dantzan.com-en aldeko babes taldearekin harremanetan jarri nahi baduzu, hau da gure helbidea: dantzanbizi@gmail.com (abian jarri diren / jarriko diren ekimenen inguruko iradokizunak edo dena delakoak komentatzeko).\ndantzan.com-eko ordezkariak Gipuzkoako Foru Aldundiko Kultura eta Euskara sailetako arduradunekin, Eusko Jaurlaritzako Kultura Sailekoekin, eta Bizkaiko Foru Aldundiko Kultura sailekoekin bildu dira, erakunde horiek dantzan.com-i emango dioten sostenguaz jarduteko. Bertan entregatu zaizkie orain arte jasotako sinadurak, eta oso positiboki baloratu dituzte.Erakunde hauen aldetik jasotako laguntza konpromisoa positiboa da, baina ez nahikoa dantzan.com-en jarraipena bermatzeko. Horregatik, lanean jarraitu beharra dago finantziaketa nahikoa lortu edo hitzartu artean.Eskerrik asko babes-gutuna sinatu duzuen guztioi, hor egoteagatik eta hain azkar erantzuteagatik. Garbi dago dantzan.com inporta zaigula, eta bizirik jarraitzea nahi dugula.Dantzan.com-en aldeko babes taldekook lanean jarraituko dugu, dantzan.com lehen bait lehen (eta baldintza egokietan) berriz martxan has dadin gure ahalegina egiten, zuen laguntzarekin.


Erritmo hezitzailearen erreforma z geroztik, TAP jarduerak plantan ezarriak izan dira eskoletan eta horrek aireztatze berri bat utzi du euskarazko aisialdiari. Horri esker, elebidunetan edo imertsioan eskolatutako haurrek euskarazko praktikatze denbora luzatzen ahal dute, eskola orduetatik kanpo.\nEuskal aisialdietan eragile nagusi gisa, Uda lekuk ere bai animatzen ditu TAP horiek eskola elebidun eta Ikastoletan. Horretarako, elkarteak animazio lema ezberdin horiek aurkezteko “katalogo” bat sortu du.\nGure partehartze guzietan, helburu nagusia da haur bakoitza laguntzea manera ludiko batean, euskararen erakaste ibilbidean. Gaiaren arabera, beste helburu pedagogiko batzu gehitzen dira.\n1/ Zientzi eroak (6-10 urtekoentzat)\nHelburu pedagogikoa: haur bakoitza adierazten lagundu, bere euskara maila kontutan hartuz. Haurraren sormena garatu eta bultzatu. Talde kohesioa eta kooperaziorantz lagundu. Zientziak ludikoki deskubritu.\nEduki pedagogikoa: esperientzia zientifikoak, talde eta desafio jokoak, ikusgarri baten sortzea.\nSaioa Paradaren iragaite tipoa\n1 esperientzi ttipiak\n2-5 talde jokoak esperientzien inguruan, desafio jokoak\n5-7 magi ikusgarri ttipi bat eraiki\n2/Eskutxo txontxongilo (4-6 urtekoentzat)\nHelburu pedagogikoa: Haurrari euskararen ikaskuntza prozesuan garatzen lagundu. Irudimena eta sormena adierazten utzi, euskaraz jostatuz.\nEduki pedagogikoa: Istorio irakurketak, txontxongiloen eraikuntza, ikusgarri baten eraikuntza.\n1 istorio desberdinen irakurketa eta landuko dugun ixtorioaren hautaketa\n2-3 txontxongiloen eraikuntza\n4 - 5 ikusgarriaren apainketak prestatu\n6-7 ikusgarriaren prestaketa\n3/ Kazetaritza hitza har (8-10 urtekoentzat)\nHelburu pedagogikoak: Haur bakoitzari hizkuntzaren ikasketan lagundu joko edo/ta aktibitateen bitartez. Haurraren kreatibitatea bultzatu. Kazetaritzaren mundua deskubritu, egunkari ttiki bat sortuz.\nEduki pedagogikoak: idazketa jokoak, debate jokoak, marrazki tailerrak, kazetaritzaren deskubripena, egunkari bat sortzea.\n1-3 Prentsaren ezagutza, idazketa jokoak\n4 Debate jokoa\n5-7 Egunkari ttipi baten sormena\n4/ Ixilik filmatzen dugu (8-10 urtekoentzat)\nHelburu pedagogikoak: Haur bakoitza lagundu bere mailan euskaraz adierazten. Haur bakoitzaren integrazioa sustatu, haur talde batean. Bakoitzaren irudimena garatu.\nEduki pedagogikoak: antzerki ttipien asmaketa, testuen idazketa eta antzezteko era. Bideo baten eraikuntza.\n1 proiektuaren aurkezpena, gaiaren eta metodoaren hautua\n2-5 antzerki ttipien eraikuntza, testuen idazketa, antzerki jokoa\n6-10 filmatzen dugu\n5/ Hitza har (7-10 urtekoentzat)\nHelburu pedagogikoa: Euskaraz jostatuz eta mintzatuz, haur bakoitza lagundu hizkuntzaren erabilpena garatzen. Haur bakoitzaren integrazioa eta sozializazioa onestu haur taldean. Irudimena garatu.\nEduki pedagogikoa: Antzerki ttikiak asmatu, dekorazio edo/ta mozorroak eraiki eta antzezlana eta ikusgarria.\n1 proiektuaren aurkezpena, gaien hautua taldeen hautaketa\n6-10 apainketa eta antzerki ikusgarria\n6/ Denak batera azkarragoak gira ( 6-10 ans)\nHelburu pedagogikoak: haur bakoitza euskaraz adierazten lagundu. Euskaraz jostatu. Haur bakoitzari bere lekua hartzen lagundu. Errespetua, talde ispiritua, elkarlaguntza eta kooperazioa sustatu.\nEduki pedagogikoak: Joko kooperatiboen deskubripena, joko ezagutuak kooperatibo bilakarazi.\n1 kooperatibo ispirituaren ezagutza jokoak\n2-4 joko desberdinen ezagutza\n5-6 ezagutzen dugun joko bat kooperatiboa izan dadin aldatu\n7/ Berziklapen’art (3/10 ans)\nHelburu pedagogikoa: haur bakoitza euskaraz adierazten lagundu. Haurraren irudimena garatu. Errespetua, talde ispiritua, elkartasuna eta kooperazioa sustatu.\nEduki pedagogikoa: eskulanak errekuperazio materialarekin\n1 berziklapenaren inguruko ezagutza joko bat, materialaren aurkezpena, pertsonai baten marrazketa\n2-3 bakarkako pertsonai baten eraikuntza\n4-7 taldeko eraikuntza\n8/ Munduko jolasak\nHelburu pedagogikoa: haur bakoitzari euskara garatzen lagundu joko edo/ta aktibitateen bitartez. Haur bakoitzari bere kuriositatea eta munduaren idekidura garatzen lagundu, euskaraz jostatuz. Bakoitzaren kreatibitatea garatu.\nEduki pedagogikoa: Herri ezberdinen joko tradizionalak ezagutarazi. Jokoen eraikuntza.\n1-4 munduko jolasetan jostatu\n5-7 joko baten eraikuntza, asmaketa\n9/ Laminen lagunak:\nHelburu pedagogikoa: haur bakoitzari euskara garatzen lagundu joko edo/ta aktibitateen bitartez.Bakoitzaren kreatibitatea garatu. Euskal mitologiaren baitan euskal kultura ezagutarazi.\nEduki pedagogikoa: Pertsonai mitologikoak ezagutu, ipuinen irakurketa, eskulan eta joko handiak.\n1-4 mitologiaren inguruko istorioen ezagutza, irakurketa eta esku lanak\n5-7 mitologiaren gaiaren inguruko joko haundiak\nTailerreri buruzko xehetasun gehiagorentzat edo proiektu eta doakion animatzailearen eskatzeko, milesker administrazio bulegoak kontaktatzea:


Hemen da hidrogenoa, etorkizuneko energia | Joerak • barrixe\nTrantsizio Energetikoari buruzko azken konferentzian, hizlari guztiek bektore berbera proposatu zuten CO₂ isuri gero eta handiagoak murrizteko, alegia, hidrogenoa (H₂). Adituen arabera, gas horrek erregai kutsagarri guztiak ordezkatuko ditu hamar urteko epean.\nEtorkizun ez oso urrun batean, erregai pila bat egongo da gaur egun gasa, gasolioa edo beste edozein erregai kutsagarri erretzen duten galdarak dauzkagun lekuetan, eta erregai hori gai izango da argindarra sortzeko hidroduktu komertzialetatik iritsiko den hidrogenoarekin. Nahikoa izango da kaletik hartutako oxigenoa injektatzea eraikin oso batek behar duen argindar guztia sortzeko, erregai tradizionalak erretzean lortzen den errendimenduaren ia hirukoitzarekin eta gas kutsagarririk isuri gabe. Gainera, erregai pila horrek ur-lurruna sortzen du hondakin gisa; lurrun hori berogailuetan erabili ahal izango da neguan, eta baita ere udan beroa hotz bihurtzeko eta aire girotua izateko, xurgatze-makina baten bidez.\nHonda auto fabrikatzaile japoniarrak Home Energy Station garatu du, eguzki energiatik hidrogenoa lortzeko balio duen etxerako sistema autonomo bat. Gero, hidrogeno hori erabili ahal izango da erregai pilekin dabiltzan ibilgailuak kargatzeko, eta etxerako argindarra eta ur beroa lortzeko.\nJaponiak bezala, Europako gobernuak ere hasi dira hidrogenoaren inguruko ikerketa eta garapen programak sortzen, eta teknologia horiek merkaturatzen hasteko fasean daude jada.\nAlemaniak dagoeneko abiarazi du hidrogeno pilekin dabilen munduko lehenengo trena, konbustioak eragindako isuri kutsagarri guztiak desagerrarazten dituena. Alemaniak, energia berriztagarrien erabileran eta erregai fosilak baztertzeko prozesuan lider bihurtu denak, bat egin du Japoniarekin, apustu irmoa eginaz hidrogenoan oinarritutako etorkizun energetiko baten alde. Honda, DaimlerChrysler, Ford, General Motors/Opel, Hyundai, Kia, Renault/Nissan, Toyota eta beste hainbat konpainia hidrogenozko ibilgailuekin lotutako proiektuak garatzen ari dira.


Youtube TV vs Hulu Live (2020) - Zein da zerbitzurik onena? - Aisialdia\nYouTube TV eta Hulu Live dira kablearen alternatiba ezagunenetako bi. Bi telebista zerbitzuak 2017an jarri ziren abian eta tokiko kateen bilduma ikusgarria dute.Youtube Tv eta Hulu Live biak bideo erreproduzitzeko plataformak dira entretenimendu helburuetarako.\nYouTube TV-k eta Hulu Live-k ikuskizun originalen bilduma eta kanalen formazio berezia dute.YouTube TV-ren kirol aukeraketa Hulu Live baino hobea da, baina Hulu Live TV-k albiste eta entretenimendu kanalen aukera polita dauka.\nJatorrizko edukiari dagokionez, YouTube TV-k Hulu-k baino bilduma pixka bat gehiago ditu. Hala ere, kalitatezko eduki ugari ditu Hulu Live-k. Hemen ez dago irabazle garbirik, zein eduki motaren arabera aukeratu behar duzu.\nBeraz, Hulu Live edo YouTube TV hobeak al dira zuretzat?Biak nahiko berdinak dira prezioez eta kanalen kopuruaz gain, baina ziur gaude hemen ikasiko duzula diferentzia zehatza eta zein zuzeneko telebistako streaming zerbitzua zein den zuretzat aproposa.\nBai YouTube TV-rekin, bai Hulu Live-rekin, ordaintzen duzuna lortuko duzu.Bi plataforma hauek zuzeneko onenen artean daude streaming plataformak gaur egun eskuragarri daude eta biak oso gomendagarriak dira. Biak kable bidezko telebistaren alternatiba gisa balio dute eta azkeneko kable-mozteetarako kontuan hartu behar dira.\nYoutube TV vs Hulu Live - Konparazio zehatza\nYouTube TV-k eta Hulu Live-k desberdintasun ugari dituzte kateei dagokienez. YouTube TV-k zerbitzu guztietako 100 kanaletatik 67 kanal inguru eskaintzen dizkie erabiltzaileei, eta Hulu-k 58 kanal soilik eskaintzen ditu.Hala ere, bi plataformek kanal ezagunak partekatzen dituzte, besteak beste, Cartoon Network, Disney Channel, ESPN, Fox News, TBS, USA Network eta beste.\nYouTube TV interfazea nahiko erraza da. Etxeko, Liburutegiko eta Zuzeneko telebistako fitxak dituzu. Horrek zuzeneko saioak ordenatu eta edukia grabatzeko aukera emango dizu, edo dagoeneko DVR bidez grabatu duzun zerbait ikusi.\nBilaketa funtzioa edozein fitxetatik ere erabil dezakezu, bilatzen ari zaren hori aurki dezazun.DVR funtzioak telebista mugagabea grabatzen uzten dizu, baina zure grabazioa bederatzi hilabete inguru bakarrik gorde dezakezu.\nHulu Live TV interfazeak saretan oinarritutako ikuspegia du. Hulu-n eskuragarri dauden saioak arakatu ditzakezu edo dagoeneko grabatu dituzun film eta saioak ikusi.Leiho handiko ikuspegia du eta horri esker, ikusi nahi duzuna aurkitzea erraza da eduki orrialdeen artean ordenatu beharrik izan gabe.\nYoutube Tv Vs Hulu Live - Onartutako gailuak\nYouTube lehen aldiz hasi zenean, gailu batzuetan bakarrik onartzen zen. Hala ere, hori oso laster aldatu zen.Orain eskuragarri dago Roku kutxetarako, Apple TVrako, Google Chromecast , Firesticks eta telebistak, Android gailuak eta Android TV, Xbox One, iOS gailuak, Apple TV AirPlay bidez eta LG eta Samsung-en telebista adimendunak dituzten telebistak.\nHulu Live TV Android gailuetan, Apple TV, LG Smart TV, Mac, Amazon Fire telebistetan eta Fire TV makilak , PCak, Rokus, Chromecast, iOS gailuak eta Xbox One.Hulu Nintendo Switch kontsola eramangarrian erabilgarri dagoen zerbitzu hornitzaile bakarra ere bada.\nYouTube TV vs Hulu Live - Prezioa\nPrezioari dagokionez, YouTube TV-k 65 $ hileko prezioa igo du. Beraz, hileko 55 $ inguru kostatzen den Hulu + Live-k hemen abantaila lortzen du YouTube Live baino merkeagoa delako.Deskontu edo urteko planaren bila bazabiltza, hauetako inork ez du deskontu eskaintza edo urteko plana, beraz, Hulu Live eta YouTube TV berdinak dira aurrezteko orduan.\nHulu-k eta YouTube TV-k zazpi eguneko doako probaldia eskaintzen dute.Hulu + Live TV-k oinarrizko iragarkiak ditu, hilean 6 $ gehiago ordainduta kendu daitekeena.\nGainera, zure plana DVR hobetua eta pantaila mugagabeak pertsonalizatzeko, Hulu Live planak hilean 15 $ gehiago har ditzake.\nYoutube Tv Vs Hulu Live - Ezaugarriak\nYouTube TV-k hilean 64,99 $ inguru kostatzen du Hulu Live-k hilean 54,99 $ inguru (iragarkiekin) eta iragarkirik gabe nahi baduzu, hilean 60,99 $ inguru kostatuko zaizu.\nYouTube TV-k doako 14 eguneko epea du. Hulu Live-k 7 eguneko probaldia du iragarkiekin edo iragarkirik gabe.\nYouTube TV-k 85+ kanal inguru ditu eta Hulu Live-k 65+ kanal.\nYouTube TVko Cloud DVR dendak mugagabeak dira eta horrek oso ondo funtzionatzen du. Baina, Hulu Live-n 50 ordu inguru dira 55 dolarreko prezioan. DVR biltegiratze ahalmena eguneratu dezakezu 10 $ gehigarria ordainduz.\nAldibereko 3 korronte inguru daude YouTube TV-n. Baina, Hulu Live-n, 2. soilik daude Hulu-k hilean 10 $ inguru ordaindu ahal izango dituzu eta zure korronte kopurua ere mugagabera berrituko du.\nLineaz kanpoko ikusteko aukera ez dago erabilgarri YouTube TV-n, berriz, iragarkirik gabe Hulu Live-n.\nYouTube TV-k eta Hulu Live-k iragarkiak dituzte. Baina, Hulu Live-n, aparteko ordainketa eginez gero iragarkiak kendu ditzakezu. Hala ere, ezin duzu YouTube TV-tik kendu. Iragarkia salta dezakezu.\nHulu Live-k pertsonalizazio funtzio ugari ditu eta YouTube TV-koekin alderatuta desberdinak dira.\nErabiltzaile desberdinentzako profilak konfigura ditzakezu eta zure Zaporea hautatzeko ezarpen pertsonalak ezar ditzakezu eta edukia gorde Nire gauzak atalean. Erabiltzaileek Hulu Live-k zure hobespenekin bat etortzen laguntzen duten saioak eta filmak gustuko eta gustuko izan ditzakete. Hulu-k aurkezten dizunarekin konforme ez bazaude, zerbitzu hornitzailearen iradokizunak jasotzeari uztea aukera dezakezu.\nPlataformetako interfazeak eta menuak desberdinak dira bata bestearengandik eta ohiko kabletik.\nYouTube-k bezeroei beren gida kudeatzen uzten die nahi duten moduan - alfabetikoki edo multzokatuta motaren arabera (kirolak, albisteak edo filmak, etab.), Aldiz, Hulu-k Nire kanalak fitxa bat du, zure gogokoak gorde ahal izateko.\nYouTube-ren gida erraz kudeatzen da, Hulu-ren gida pixka bat konplikatua da.\nZerbitzu-hornitzaileak eskaintzen duen ezaugarri harrigarri bat kirol talde gogokoenak bilatzeko eta gero DVR grabazioetara gehitzeko aukera ematen du, zure azken lerroetako jokoak beti izaten lagunduko dizuna.\nKablea kablea moztu nahi baduzu eta zure zuzeneko telebistarako Internet bidezko streaming plataforma baten araberakoa izan nahi baduzu, YouTube TV edo Hulu Live-rekin behar duzuna lortuko duzu. YouTube TV eta Hulu Live bezalako zerbitzu hornitzaileek zerbitzu onenak eskaintzen dizkiete erabiltzaileei arrazoizko prezioetan.\nYouTube TV onena da kanal gehien preziorik onenean nahi dituzten ikusleentzat, baina Hulu Live aproposa izan daiteke zuzeneko telebista eta eskaera zuzeneko streaming zerbitzuak biltzeko interesa dutenentzat.\nAlbisteak edo Hulu-ren jatorrizko edukiak gehiago interesatzen bazaizkizu, agian zuretzat Hulu Live zertxobait hobea izango da, baina kirolean aritzen den norbaitentzat YouTube TV onena izango da zalantzarik gabe. Oraindik ziur ez bazaude eta bi zerbitzuen inguruan zalantzak badituzu eta ezin baduzu bat aukeratu, erabili zerbitzu hornitzaile bakoitzaren doako probak eta ikusi zeure burua!\nU nblocked Music Sites - Entzun musika edonon\nikusi sare sozialak linean putlockers\ninstagrameko mezuak nola ikusi ordenagailuan\nzergatik erabiltzen du Minecraft-ek hainbeste ahari\ncraigslist bezalako webgunea\nnola lortu doako xbox opari txartelaren kodeak\nxbox zuzeneko kode sortzailea deskargarik ez inkestarik


Langile bat hil da Gasteizen, aldamio batetik erorita | Ekonomia | Berria\nLangile bat hil da Gasteizen, aldamio batetik erorita\nHiru metroko altuera batetik erori da, eta mediku zerbitzuek ezin izan dute suspertu\n2020ko urtarrilak 2 15:41\nIstripua Gasteizen izan da, 14:00etan, Olarizu etorbidean, eta, Eusko Jaurlaritzako Segurtasun Sailak jakinarazi duenez, aldamio batetik erorita hil da langilea. Eraikuntza lanetan ari zen, hiru metroko altuera batean, eta mediku zerbitzuak iritsi direnean ezin izan dute suspertu. 2020. urtean Euskal Herrian lan istripu baten ondorioz hildako lehen langilea da. Osalanek jakinarazi duenez, itxura batean, aldamioaren muntatze lanetan zebilela erori da behargina, baina ez dakite zergatik galdu duen oreka. Horregatik, ikerketa abiaraziko du osasun eta segurtasun institutuak.\nJuan Luis España CCOOko eraikuntza esparruko arduradunak esan du igeltseroak denbora gutxi zeramala Arnaiz Asc 21 enpresarentzat lanean. Eraikuntza enpresa hori da Olarizu etorbidean etxe berria egiten ari dena. Erorikoa gertatu denean, beste lau lankide zeuden inguruan. Istripua izan duenaren oihua entzun dute, baina begiratu dutenerako lurraldean aurkitu dute langile hila. Haiek deitu dute larrialdietara.\n2018ko igoera handiaren ondoren, 2019an berriro behera egin du lanean hildakoen kopuruak. LABen zenbaketaren arabera, iaz 44 lagun hil ziren Euskal Herrian beharrean ari zirela, 2018an baino 24 gutxiago (-%35). Berez, 42 dira Euskal Herrian hildakoak, baina sindikatuak zenbatu egin ditu lan bidaietan hildako beste bi, bata Kemperlen (Bretainia) eta bestea Tolucan (Mexiko).


Lehenik Herria! Larunbatean kontzentrazioa Irunen | Angula Berria\nHasiera » Lehenik Herria! Larunbatean kontzentrazioa Irunen\nLehenik Herria! Larunbatean kontzentrazioa Irunen\nZKA argitaratua 6 / Aza / 2020\nLarunbata, Azaroa 7, 2020 - 12:00\nSortu Irun.-Garai zailak bizi ditugu eta egunetik egunera egoera larriagotzen ari da.\nEzjakintasuna, ziurgabetasuna, kezka, desanimoa, beldurra, etsipena, noraeza etabar luze bat areagotzen ari da gure inguruan.\nEgoera eta otzantasun horretan pandemia eta krisiaren zama beste behin herritarron eta langileon bizkar gainean jarri nahi digute, beti Kapitalaren mesedetan. Baina errua ez da jendearena, arduragabekeria gobernuena da. Aski da.\nBada garaia beldurrari aurre egin, eta iparra galdu gabe, ezkerraren diskurtso eta praktika indarrez berreskuratzeko. Argudioekin, taktikarekin eta segurtasun eta zuhurtzia osoz mobilizatu eta kalera ateratzeko unea da.\nHorregatik, larunbat honetan, Azaroak 7, 12:00etan San Juan plazan burutuko dugun elkarretaratzearen gaineko informazioa helarazten dizuegu\nNon dago diru PUBLIKOA? LEHENIK HERRIA\nUne zailak bizi ditugu. Ziurgabetasun handia bizi dugu. Zinez ez dakigu bi edo hiru aste barru zein egoeratan egongo garen. Horregatik egin nahi diegu lehen aipamena autonomoei, negozio txikiak dituzuen jendeari, kultur munduko langile eta sortzaileei, jan ahal izateko bi edo hiru lan dituzuenei, hilabete bukaerara iristeko inoiz baino zailtasun gehiago dituzuenoi, osasun langile eta zaintzaileei, Zuekin gaude eta, orain arte bezala, gure onena emango dugu egoera zail hau lehen bait lehen gainditu eta inor bazterrean gera ez dadin.\nEgoera oso larria da. Milioi bat biztanleko hildako kopuru handiena duen hirugarren herrialdea gara mundu mailan. Europako kutsatze maila altuenetakoa dugu. Eta hospitaleetatik jada SOS dei bat egiten ari dira berriz ere. Ipar Euskal Herrian jada konfinatuta daude eta Hegoaldean egun gutxitan egoera berean egon gaitezke.\nEgoera honetara iritsi izanaren ardura osoa jendearen gain botatzeko interesa dago. Baina ardura nagusia etxekolanak egin ez dituzten gobernuena da. Udaberrian etxean konfinatuz herritarrok egin genuen ahale-gina ez dute baliatu birusari aurrea hartzeko. Ez dituzte beharrezko inbertsio publikoak egin osasungintzan, hezkuntzan eta laguntza sozialetan. Kontrara, koronabirusa gainditutzat eman dute erlaxamendu orokorra bultzatuz, interes ekonomiko jakin batzuen mesedetan. Guztion buruan dago iltzatuta Urkullu eta Revillaren argazkia Kantabriako mugan.\nMartxoan berandu eta gaizki ibili ziren eta orain ere hala ari dira. Berriz ere halako ahalegin bat eskatuko badigute, oraingoan bai, egin beharreko inbertsio guztiak egin behar dira. Ezin gara balizko hirugarren olatu batera egoera honetan iritsi.\nHelburua, esan izan dutenez, “ birusarekin elkarbizitzea ” izan da ekonomia salbatzeko. Bada, emaitza argi dago zein den: ez osasuna eta ez ekonomia. Argi esan behar dugu: osasunik gabe ez dago ekonomiarik. Biru-sa geldiarazteko arakatze aparatu potente bat osatu behar da eta neurri zorrotzak garaiz hartu, neurri horiek atzeratzeak birusa deskontrolatu ondoren are neurri zorrotzagoak hartu behar izatea baitakar.\nOsasunean inbertsio publikoak biderkatzearekin batera, sektore sozial eta ekonomiko kaltetuenak babesteko laguntza ekonomikoak biderkatu behar dira. Krisi hau ezin dugu betikoek ordaindu. Eta ez dezatela esan dirurik ez dagoela, ze badago.\nAzkenik, datorrenerako prestatu behar gara. Aste gogorrak datoz. Berriz ere elkar zaintzeko deia egiten dugu, arduraz jokatzekoa. Eta bestetik, inbertsio publikoen alde, laguntza sozialen alde eta funtsean, eraldaketa ekonomiko eta sozialaren alde eta burujabetzaren alde mobilizatzen, borrokatzen segitzeko deia luzatzen dugu.\nHerri honek duen sen komunitarioa, gure baliorik onenak aktibatzeko garaia da berriz ere: elkartasuna, au-zolana eta interes indibidualen gainetik, interes kolektiboen alde dema ematea. Hori da esperantzaren atea zabaltzeko giltza.


Aurten, San Isidro jairik ez da izango Madariagan - Azkoitia - Maxixatzen.eus\nAurten, San Isidro jairik ez da izango Madariagan\nMaxixatzen.eus 2020-05-15 15:13\nKoronabirusak eragindako alerta egoera tarteko, aurten ez dituzte sanisidroak ospatuko Madariaga auzoan, Madarixako auzo elkarteak jaiak bertan behera uztea erabaki du. Dena den, azken urteetako auzoko festak gogora ekarriz bideo bat prestatu du auzo elkarteak, argazkiekin osatuta.\nAzken urteetako jai eredua mantentzea ezinezkotzat jo du Madarixako auzo elkarteak. Horregatik, aurtengo sanisidroak bertan behera utzi ditu auzo elkarteak, "osasun agintarien gomendioetan oinarrituta". Madariagan, garai batean egiten zuten moduan, etxe giroan ospatuko dituzte sanisidroak aurten. "Dena den, ez da baztertzen aukera dagoenen auzotarrek ospakizun txiki bat egitea", azaldu du Madarixako auzo elkarteak.\nAuzoko festak gogoan, azken urteetako sanisidroetan ateratako argazkiekin bideo bat prestatu du Madarixako auzo elkarteak, "era horretan, elkarrekin ospatutako festak ekarri nahi ditugu gogora. Aupa Madarixa! eta aupa madarixatarrak!".


San Prudentzio ingurua - Ahotsak.eus\nSan Prudentzio ingurua
San Prudentzioko erreka ingurua (ikus mapan). Erreka aberatsa zen; arrantzan egiten zuten bertan. Igeri egiten ere han ikasi zuten. Guardia zibila eta mikeleteak ibiltzen ziren erreka zaintzen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ESK-014-016 kodeko bideoa nahi duzula aipatzea: ahotsak@ahotsak.eus\nSan Prudentzioko erreka ingurua (ikus mapan). Erreka aberatsa zen; arrantzan egiten zuten bertan. Igeri egiten ere han ikasi zuten. Guardia zibila eta mikeleteak ibiltzen ziren erreka zaintzen.\nGaia(k): Herria, azpiegitura » Herri-antolaketa » Auzoak , Familia eta harremanak » Lagunartea eta familia » Bainuak, errekak eta uretako jolasak , Aisia » Mendia eta hondartza » Errekako arrantza eta ehiza\n- Eta hor inguruan errekia be badago, ez?\n- Errekie? Errekie ona, aberatsa auen orduan. Peska asko egoten zan. San Prudentzion-ta, peska asko egoten zan. Amorraiñak eta barbuek eta loiñak, eta eskailluek be asko. Kangrejuek be bai… Oin bape ez dau: baiña orduen asko, asko, asko.\n- Zeuek ohitturia eukitzen zenduen errekara joan eta…\n- Bai, igeri be bai eitten geuen, igeri puxkat eitten geuen, bai.\n- Bertan ikasi zenduen?\n- Bai, bai, bai. Garbiketako be, ba igeri faten gitzenien, bestela dutxaik-eta ez auen-ta ba…\n- Igerixan bertan, eta peskan eitten zenduen?\n- Peskan? Bai, bai. Ni gaztie nitzen artien, baiña gustatzen jaten… bai, bai.\n- Eta akordatzen jatzu zela egitten zenduen?\n- Peskan? Peskan, e, botillekin be eitten gauen, eskailluek harrapatzeko botillekin. Botillak azen, e, batzuk behian ipurdixan hola gora zer bat eukitten auen, ezta? Eta ha apurtu erredondua, barruen ogixe ta kortxue ipiñi, ta eskailluek han sartzen zienien, gero urten ez auen itten. Ha erdixen zela egoten zan salidie, han inguruen ibiltten zien, baiña ez auen urteten. Ta botillara han sartzen zienien, gero ha atara, kurioso-kurioso, ta eskailluek harrapo, ta bai. Eskaillue asko egoten zan, ta harrapetan gittuen.\n- Eta botilliaren sistema hori zer zan? Eskaillutarako bakarrik.\n- Bai. Hari ipurdixa apurtu ezkero, beste ezetarako ez euen balixo izeten, eta eskailluak harrapatzeko, hiru-lau botilla.\n- Barbuak-eta zela harrapatzen zenduezen?\n- Barbuek guk ez gittuen harrapetan, gu artien gaztiek gitzen-ta, baiña baazen peskari oso onak, baazen, Barrenakuek-eta, Ubittakuek-eta, horreik peskari amorratuek zien-ta. Guardazibillek ibiltten zien, mikeletiek be bai; peskan ikusi ezkerok, e…\n- Orduan debekatuta zeuan, ala?\n- Bai, bai, multie eukitten auen, ta jentie zain guardozibillek datozen. Klaro, guardazibillek orduen zela oiñez ibiltten zien, ba zain ipinitta, guardazibililak etorri ezkero, e, "Hi, bajatozak, bajatozak, guardazibillak jatozak!", eta gorde ein biher.\nJean Errecarten ekarpena Amikuzeko gizarteari eta ekonomiari 1945tik 1971ra\nGabierrotako auzo-elkartearen sorrera eta hasierako ekintzak\nIgandero Santa Barbarara amonarekin\nItsasoko eta erreketako hegaztiak\nIbai ertzeko txabolak eta zirkua


GOL BATEK BIDASOA XXI KONDENATU ZUEN : KIROLETIK\nGOL BATEK KONDENATU ZUEN BIDASOA XXI\n08 Abe, 2020 Kiroletik, Irratsaioa, Kirolak, Irun, Antxeta Irratia, Waterpoloa, Bidasoa XXI, Leioa, EH Kopa\nBidasoa XXI Waterpolo taldeko gizonezkoek ezin izan zuen Azken Portuko igerilekuan Leioa garaitu (6-7) eta lehiaketa irabazteko borrokatik at geratu da.\nBidasoa XXI Waterpolo taldeko gizonezkoek ez zuten EH Kopako bigarren fasea behar bezala hasi. Euskadi mailako lehen mailan aritzen den Leioa talde bizkaitarra jaso zuten, larunbatean Azken Portuko igerilekuan eta gol batengatik, 6-7, lehiaketa irabazteko borrokatik kanpo geratu da talde irundarra.\nLehen fasearen antzera, larunbateko neurketa oso azkarra izan zen. Bizkortasun horrek bi taldeek akats puntual ugari egitera behartu zituzten, baina neurketak aurrera egin ahala, puntualak ziren akatsak erabakigarriak bihurtzen joan ziren. Bidasoa XXI hasi zen markagailuan agintzen, atsedenaldiaren aurretik, 3-1 agindu zuten. Leioak, aldiz, erreakzionatzeko gaitasuna izan zuen eta 0-2ko partzial baten bidez, 3-4 aurretik jarri ziren. Ordutik aurrera, Leioako taldeak ondo kudeatu zuen denbora eta abantaila eta neurketa amaierara 6-7koarekin iritsi ziren bi taldeak.\nPorrot honen bitartez, esan bezala, Bidasoa XXI Waterpoloko gizonezkoek ezingo dute EH Kopa irabaztegatik lehiatu, baina galdu arren, lehiaketak ez du etenik izango. Larunbat honetan, EH Kopako bosgarren postuarengatik aurka Sestaoren aurka arituko dira.


Zientzia eta teknologia | Slump doktorearen zaintiratua\nZientzia eta teknologia\tapi10\nSkolkovo, Errusiako Silicon Valley\nSkolkovo izeneko herria Moskuren kanpoaldean dago, Errusiako hiriburuaren erdigunetik 30 bat kilometrora. Han, 380 hektareako gune batean, puntako zentro teknologikoa eraiki nahi du Dmitri Medvédev presidente errusiarrak. Proiektuaren koordinatzailea herrialdeko gizon aberatsenetako bat izango da: Victor Vekselberg aluminio eta petrolio magnatea.\nVekselberg Bill Gates Microsoft enpresaren fundatzailearekin alderatu dute. Ez da gutxiagorako. Ucrania mendebaldean jaio zen duela 53 urte....


San Sebastian - Gure hamargarren danborrada Donostian - Ustekabe txaranga\n2020-02-06\tBy\tjosu\tEz dago iruzkinik\n2012tik hona urtero hartu dugu parte Donostiako danborradan. Lehen bi urteotan Altzako konpainia batekin batera, eta 2014tik hona erdialdeko beste batekin, goizaldeko lehen orduetan. Aurten, gainera, San Sebastian eguneko azken orduetan Grosen ibili gara, Irrintzi danborradarekin batera.\n2020ko danborrada, Donostiako Gros auzoan\nDanborradaren Erregelamenduaren arabera, konpainietako musika bandek gutxienez ere 14 musikari izan behar dituzte. Baldintza hori ondo betetzen du Ustekabek. Arau berak jasotzen du, baita ere, zeintzuk diren danborradek jo beharreko abestiak eta aukeran gehitu ditzaketenak:\nEz dago iruzkinik "Gure hamargarren danborrada Donostian"


Liz Marzánek 2015eko Jaime I ikerkuntza saria jaso du - SPRI\nSPRI / Ris3 euskadi / Liz Marzánek 2015eko Jaime I ikerkuntza saria jaso du\nLiz Marzánek 2015eko Jaime I ikerkuntza saria jaso du\nLuis Liz Marzán.\nIkerbasqueko ikertzaile eta biomaterialetan oinarritutako CIC biomaGUNE ikerkuntza kooperatiba zentroko zuzendari zientifiko Luis Liz Marzán, Oinarrizko Ikerkuntzaren Jaime I Erregearen saria jaso du aurten , kimika eta biologiaren arteko erlazioaren bitartez materialen zientziari egindako ekarpenagatik.\nLiz Marzán, Donejakue Compostelako Unibertsitateak Kimikan doktore izendatutako Liz Marzán, nanoplasmonikarako kimika koloidala aplikatzean mundu mailako lehenetako bat bezala estimatua dago eta nanopartikula metalikoen sintesian aitzindarietako bat da, bere ekarpenak entzute handikoak izan diren disziplinan, hain zuzen ere.\nLiz Marzán hertsiki erlazionatuta dago Vigoko Unibertsitatearekin, izan ere bertan hamazazpi urtez, 2013an euskal zentroko zuzendari izendatu baino lehen, Kimika Koloidaleko Ikerkuntza Taldea zuzendu baitzuen.\nZientifikoak ez du nanopartikulen fabrikazioa soilik garatu, bere karakterizazio morfologiko eta optikoan ere lan egin du eta batez ere gaixotasunen hautemate ultrasentikorrarekin eta diagnostiko goiztiarrarekin erlazionatutako aplikazioak diseinatu ditu.\nLiz Marzán materialen zientzia alorrean gehien aipatzen den espainiar ikertzailea eta kimikako lehen hamarretako bat da.\nJaime I Erregearen sariak Espainian ematen diren alor zientifikoko sari entzutetsuenetariko bat da. 1989an ikerkuntza eta garapen zientifikoa bultzatze aldera sortuak, sariak, Valentziako Generalitateak eta Ikasketa Aurreratuen Valentziar Fundazioak eratutako Jaime I Erregearen Sarien Fundazioak ematen ditu.


Indonesiak hegaztien gripearen giza infekzio kasu berri bat berretsi du | Consumer\nIndonesiak hegaztien gripearen giza infekzio kasu berri bat berretsi du\n8 urteko haur batek H5N1 birusaren infekzioa du\nIndonesian egiten ari diren ikerketek ez dute frogatu H5N1 birusak pertsonatik pertsonara erraz zabaltzen ari direnik, dio Osasunaren Mundu Erakundeak (OME). 2003. urtearen erdialdetik, hegaztien gripearen agerraldiak izan dituzte Indonesiako hegaztiek. Kasu berri honen aurretik, Indonesian bi infekzio kasu izan dira, laborategiko proben bidez egiaztatuak.\nOrain arte egindako ikerketek ez dute frogatu H5N1 birusa pertsonatik pertsonara erraz zabaltzen ari dela. Hori dela eta, OMEk ez du handitu pandemia baten aurreko egungo alerta-maila. Hala ere, osasun-erakundeak gertutik zaintzen jarraituko du egoera. H5N1 birusa duten Asiako beste herrialde batzuetan lortutako esperientziaren arabera, ez litzateke harritzekoa Indonesian edo beste leku batzuetan giza kasu berriak aurkitzea.\nHala ere, Indonesian laborategiko proben bidez egiaztatutako kasuak erregistratu izanak areagotu egin du biztanleriaren kezka, baina kasu berrien zaintza ere areagotu egin du, eta gobernuak gaixotasunari eusteko duen determinazioa indartu. Ondorioz, arnas sintomak eta hegaztien birusaren eraginpean egon daitezkeen aurrekariak dituzten zenbait paziente ari dira ikertzen.\nOro har, H5N1 birusak eragindako giza infekzioen kasu gehienek zerikusia izan dute hegaztien kontaktuarekin. Kasu batzuetan, baliteke birusa pertsona batzuetatik besteetara mugatuta transmititzea, gaixo batekin gaixotasunaren fase akutuan kontaktu intimoa izan ondoren. OMEren arabera, kasu guztietan transmisioa mugatua izan da eta ez du agerraldi garrantzitsurik eragin populazio orokorrean. Horrek adierazten du, oraingoz, birusa ez dela erraz zabaltzen pertsonen artean.\ngripe aviar-eu H5N1-eu indonesia-eu oms-eu


Kirolak - Kirol ikastaro eta tailerren udal egitarauan izena emateko eta berritzeko kanpaina. 2 lauhilekorako izen emateak. - Ayuntamiento de Barañain/Barañaingo Udala HOME\n2021EKO URTARRILAREN 8AN\nBarañaingo Udalak Kirol ikastaro eta tailerretan izena emateko eta berritzeko epea zabalduko du 2021eko urtarrilean. Kirol ikastaro eta tailerrak gazte-helduei zuzendurikoak dira, 2. lauhilekorako (otsailaren 1etik maiatzaren 31 bitarteko ikastaroa).\n* Kirol ikastaroak: gazte-helduei zuzendurikoak dira, 2. lauhilekorako (otsailaren 1etik maiatzaren 31 bitarteko ikastaroa). Izena emateko adin eskakizuna ondokoa da: 17 urtez goitikoentzat (2003. urtean, eta aurretik, jaiotakoak, salbu 15 eta 30 urte bitarteko Gazteentzako Karatea). Adinekoentzako ikastaroetako edo Kirol Eskoletako partaide baldin bazara, EZ duzu 2021eko urtarrilean izena eman behar, izena eman baitzenuen jada ikasturte osorako, maiatzaren 31 arte alegia.


– Ez ama! Neuk bakarrik” Ninja Dortoka gazteak” abestetu dot patioan [eszenografia guztiagaz noski: ahots tonua in crescendo eta amaierako “GUDARI APARTAK” ohiukatuz eskua altsata, “Eusko guadriak abesten baneuan modun!” ], eta etorri diz eta barrezka hasi diz burletan, eta retrasada naiela eta tontoen ikastolan egon biharko nebala, eta uletik heldu eta tira doztabe, eta … buahhhhh… buahhhhh …\nGreba eskubidea modun, DRAMA eskubidea aldarrikatu gure dot [oinarrizko giza eskubidea izan biharko zeban!]. Zeure “Ez dot bihar kontzertu bet zeugaz gogoratzeko” bategaz, hilabetez irrifar tonto bet izateko eskubidea dekot [zeuri ez dotzut kalterik eiten] eta motibo barik txarto erantzuten edo berba eiten badoztazu, eskubidea dekot, minduta sentitzeko, bihotza apurtute izateko [“min hau neure neurea dela badakit” eta ez zeurea]\nEgia da be bai, oso pelikuleroak gazela. Montatu dotazen pelikulegaz, 1990etik, urtero, Oscarretako Fikziñozko gidoi onenaren sariandako nominata egon biharko neban. “Bizitzako gauza inportanteenak ez dira diruagaz ordainduten, zeure modun”- esaldiagaz ordu ta erdiko pelikula romantiko super-pastelosoa monteu ahal dot, eta neurendako 10 den pertsona beten eratzun borde bategaz “La lista de Schindler” baine pelikula luzeagoa eta dramatikoagoa [dramoi guztien dramoia] sortu ahal dot.


Goiaz! Debagoieneko Lanbide Heziketaren Azoka asteazken eta ostegunean egingo da ikasle, guraso eta enpresei zuzenduta — Berbia\nGoiaz! Debagoieneko Lanbide Heziketaren Azoka asteazken eta ostegunean egingo da ikasle, guraso eta enpresei zuzenduta\nHitzaldi, tailer eta aurkezpenak antolatu dira\nArrasateko Kulturate Debagoienako lanbide heziketaren bilgune bihurtuko da berriro etzi eta etzidamu, asteazken eta ostegunean. Eskualdeko lanbide heziketako zentroen nahiz helduen eskola eta mankomunitatearen babeseko oinarrizko lanbide heziketa zentroaz gain, formakuntza zentro eta beste erakunde publiko eta pribatuen laneratze eta heziketa eskaintzak ezagutzeko aukera eskainiko da Goiaz! azokan. Erakusmahaiak, 9:30tatik 13:30tara eta asteazkenean arratsaldez ere bai, 16:00tik 19:00tara zabalik izango dira.\nHorren haritik, eta bereziki 15-19 urte bitarteko gazteen gurasoei zuzenduta, azokan barrena bisita gidatuak eta solasaldia antolatu dira asteazkenerako. Bisitak, 18:00tan euskaraz eta 18:30tan gazteleraz egingo dira eta Nik ere lanbide heziketa ikasi dut izeneko solasaldia berriz, 19:00tan. Ekintza honetan parte hartzeko aurrez izena ematea eskatzen da. Beste horrenbeste eskatzen zaie eskualdeko enpresei asteazken goizean egingo den jardunaldian parte hartu ahal izateko. Lanbide heziketa: enpresatik oso gertu izenburupean, Tknika eta Tkgune zerbitzuak eta lana eta ikasketak uztartzen dituen DUAL formakuntza ereduaren inguruko argibideak emango zaizkie enpresa ordezkariei. 9:00tan hasiko da jardunaldia. 11:00tan berriz, administrazio publikoan irteera profesionalak izeneko saioa egingo da. Eta asteazken arratsaldean, 16:00tan, Debagoieneko mankomunitateko orientazio zerbitzuak antolatu duen tailerra hasiko da. Azaldu eskaintzeko daukazun hori izeneko tailerrean parte hartzeko ere izena aurrez eman behar da. Izen ematea, kasu guztietan, mankomunitatera telefonoz deituz, 943.793090 zenbakira, edo mezua, airizar@debagoiena.eus helbidera bidaliz egin daiteke.\nGoiaz! Debagoienaeko lanbide heziketaren azokako eskaintza, ostegunean izango diren hitzaldi-aurkezpenez osatuko da. 9:00tatik aurrera, ekintzaileen esperientziak entzun ahal izango dira eta 11:00tan berriz, eskura dauden Debagoieneko programa, baliabide eta laguntzen aurkezpena egingo da. Ekintza guzti hauek Arrasateko Kulturaten egingo dira, lehen esan bezala, hilaren 26 eta 27an, asteazken eta ostegunean.


Berrikuntza bultzatzeko tresnak, ezinbestekoak zure enpresarentzat - SPRI\nSPRI » Berrikuntza » Berrikuntza bultzatzeko tresnak, ezinbestekoak zure enpresarentzat\nBerrikuntza bultzatzeko tresnak, ezinbestekoak zure enpresarentzat\nEusko Jaurlaritzako Ekonomiaren Garapen eta Lehiakortasun Sailak eta bere menpeko enpresen garapenerako agentziak, hots, SPRI Taldeak, estrategia berri bat jarri dute martxan euskal enpresetan berrikuntza bultzatzeko eta berrikuntzaren bidez beren etorkizuneko garapen lehiakorraren oinarriak ezartzeko.\nEstrategia horrek Innobideak du izena eta hainbat programa barne hartzen ditu alderdi hauek bultzatzeko euskal enpresetan: dibertsifikazioa, pertsonen parte-hartzea, kudeaketa aurreratua eta enpresa bikaintasuna. Guztira ia bost milioi euro banatuko dira laguntzatan.\nKudeabide programan enpresek gehienez 25.000 euroko diru-laguntzak jaso ditzakete proiektuko. SPRIk kudeatutako programa hori 50 langile baino gehiagoko enpresei zuzendurik dago eta 1,2 milioi euroko zuzkidura du. Iaz 246 enpresak parte hartu zuten programa horretan.\nEstrategia horren berri emateko, Eusko Jaurlaritza hainbat argitalpen ateratzen ari da, eta hemendik sar zaitezke horietara guztietara:\nEusko Jaurlaritzako Innobideak Estrategiaren argitalpena\nInnobideak Estrategiako KUDEABIDE liburuxka\nKudeaketa Aurreratuaren Eredua 2015


Euskal abesbatzak, gaur, Tolosako �txapelketen katedraleko� lehian - GARA\nOdeia AIESTARAN | TOLOSA\nTolosako Ekinbide Etxeak antolatzen duen lehiaketak berrogei urteko ibilbidea egin du jada. Bertako lehendakari Ana Arretxek azaldu bezala, «lehiaketa txiki bat izatetik, munduko onenetakoa izatera heldu da».\nAsteazkenean hasitako programak gaur izango du segida. Hala, haurren abesbatzen saioek emango diote hasiera Tolosako Abesbatza Lehiaketako egun handiari. Kontzertuek maila altua erakutsi dute orain arte, eta hala eutsiko diote gaurkoan ere. Horretaz arduratuko dira behintzat, atzerriko abesbatzekin batera, parte hartuko duten Leioa Kantika Korala eta Donostiako Kup euskaldunak.\nLehenak goizean abestuko du, 11.00etan hasiko den haurren saioan, Txekiar Errepublikako Motly Sumperk eta Prague Philarmonic Children´s Chori, Errusiako Vdokhnovenije eta Kataluniako Cor Amics de la Unio abesbatzekin batera. Azpimarratzekoa da, Leidor Antzokia jendez lepo egongo dela. Izan ere, sarrerak salgai jarri ziren egunean bertan denak agortu ziren. Arretxek adierazi duen bezala, «beti beteta» izaten da, umeen saioak «arrakasta itzela» du.\nArratsaldean, berriz, 16.00etatik aurrera, agertoki berean, helduen abesbatzek hartuko dute lekukoa. Bertan, Ensemble Vocal Hamburg talde alemana, Youth Choir Kamer letoniarra eta Donostiako Kup taldea izango dira lehian.\nLehiaketa bukatzean, Arretxek gaineratu duenez, «kontzertu berezia» antolatu dute, «ezberdina». Mikrokosmos abesbatza frantziarrak zinema mutua baliatuko du euren kantua eskaintzeko. Iluntzean izango da hori, 20.00etan, Leidor Antzokian.\nEuskal taldeak ilusioz\nTolosako hitzordua berezia dela ez du inork ukatzen eta horixe azpimarratu nahi izan dute, hain zuzen ere, euskal ordezkari diren Leioa Kantika Koraleko zuzendari Basilio Astulezek, baita Kup taldeko Aitor Imaz kideak ere.\nAstulezek adierazi duenez, maila altua dago Tolosan, «txapelketen katedralak errespetu handia ematen du», baina bera benetan ez omen da jabetzen beste taldeen lanaz, «nahiago dut nire lanean zentratu», nahiz eta beste lau taldeek ere «lan politak» eskainiko dituztela ziurtzat jo. Hori dute alde umeek, lehiaketaren presioaz kanpo geratzen direla. Horregatik, «koru freskoa eta garbia» azaltzea dute gaurko helburua.\nLeidorren eskainiko duten errepertorioari dagokionez, taldearen «filosofiaren laburpen polit bat» izango dela adierazi zuen. Errepertorio ezezaguna eskainiko dute, abestien artean, zuzendariari «ilusio berezia» egiten dion «Euskal jokoak» lana azalduko dute.\nHogeita hamabi neskek eta bost mutilek osatzen duten taldearen ibilbidea, bestalde, «ederra» izan dela gaineratu du. Duela gutxi sortu zen irudipena dugu, baina eman ditugun pausoak ikusita, beste bizi batean sortu genuela dirudi», adierazi du. Izan ere, 2001ean sortu zutenetik, jaialdi eta ekitaldi ugaritan izan dira gonbidatu gisa eta besteak beste, lau disko grabatu dituzte.\nKup talde donostiarreko kide Aitor Imazek, bestalde, kanpoan kantatzea Tolosan baino «errazagoa» dela azpimarratu du, «etxeko izate horrek jarritako presioa» handia delako. Halere, «ilusioz eta ahalik hoberen egitera» aterako dira arratsaldean. Gipuzkoan, Euskal Herrian eta Europan «erreferente» den saioan kalitate eta maila handia dagoela ere adierazi du eta horrek erakusten du, bere hitzetan, euskal abesbatzak ere «maila onean» daudela. Egoeraz adierazi zuenez, «Euskal Herriko abesbatzak erreferente izan ziren estatu osoan 1980ko hamarkada bukaeran eta ondoren beheraldia egon zen. Orain, berriz, suspertzen ari da».\nLehiaketako azken txanparen ondoren, bihar goizean amaierako saioa izango da Leidor antzokian, 11.00etan.\nHalere, ez da hor amaituko abesbatzen saioa. Izan ere, Tolosan bost egunetan zehar emanaldiak eskaini dituzten taldeak kontzertu zirkuitu bat egitekotan dira. Bertan, laurogei saio izango dira, Gipuzkoa, Bizkaia, Nafarroa, Burgos, Cantabria, Aragoi eta Iparraldeko berrogeita zazpi herritan.


Elgoibarrek gurasoei zuzendutako beste bi formakuntza hitzaldi antolatu ditu - Elgoibarko Udala\nElgoibarrek gurasoei zuzendutako beste bi formakuntza hitzaldi antolatu ditu\n2017 - 3 - 16\nElgoibarko Udalaren, Herri Eskolako Kalamua Guraso Elkartearen eta Ikastolako Guraso Kontseiluaren elkarlanetik jaiotako ekimen honen helburua, alde batetik, seme-alabek beraien artean eta bestetik, guraso eta seme-alaben arteko erlazioaren inguruan hausnartzea da.\nHitzorduak datorren martxoaren 22an eta eta apirilaren 5ean izango dira.\nElgoibarko Udalaren Ongizate Sailak, Herri Eskolako Kalamua Guraso Elkartearekin eta Ikastolako Guraso Kontseiluarekin lankidetzan, Elgoibarko gurasoei zuzendutako osagarriak diren bi formakuntza-hitzaldi antolatu ditu. Seme-alaben harremanen inguruan hausnartzeko helburuarekin, zailtasunaren muina berdinen artean egon daitekeenean edota zailtasun hori guraso edo helduen artean dagoenean nola jokatu behar den aztertuko dute besteak beste.\nLehenengo hitzaldia, martxoaren 22an izango da, asteazkena. “Nola indartu edo aholkatu nire seme-alaba lagunartean?” titulupean berdinen artean egon daitezkeen zailtasunei buruz jardungo da. Bi saio eskainko dira. Lehenengoa, gazteleraz, 15:00etan hasiko da eta bi orduko iraupena izango du. Bigarrena, aldiz, euskaraz izango da, 18:00etatik 20:00etara.\nHalaber, bigarren hitzaldia, “Nola egin seme-alabek etxean kasu apur bat egin diezaguten?” Apirilaren 5ean izango da, asteazkena baita. Kasu honetan, zailtasunaren muina guraso edo helduek dutenean aztertuko da, eta seme-alabekin erabili ahal izateko disciplina positivo irizpide batzuk emango dira. Aurrekoan bezala, gaztelerazko saioa 15:00etatik 17.00etara izango da eta euskarazkoa, 18:00etatik 20:00etara.


Tropiko - Wikipedia, entziklopedia askea.\nTropikoa bi lerro urdin ilunen arteko eremua da, ekuatorearen bi aldetan\nTropikoa (latinetik, tropĭcus, eta hau greziarretik, τροπικός, bira egiten duela) udako eta neguko solstizioan eguzkiak lurrarekiko elkarzut jotzen duen latitudea da.\nKantzerko tropikoa: ipar hemisferioan dago 23º26'22"ko latitudean\nKaprikornioko tropikoa hegoaldeko 23º26'22"tan.\nBi tropikoen artean dagoen gunea eskualde beroa da, aldaketa handirik gabe urtaroen artean.\nLurreko ekuatoreko latitude horiek (tropikoetakoak) bat datoz Eguzkiaren ekliptikak zeru esferako ekuatorearekin duen okerdura iparraldekoenarekin eta hegoaldekoenarekin. Udako solstizioan (Ipar hemisferioan), ekaineko 21aren inguruan, Eguzkiak okerdura handiena du iparralderantz eta zuzenean Cancer tropikoaren gainean jotzen du. Garai horretan, Eguzkia Gemini konstelazioan dago gaur egun, baina K.a. II. mendean, konstelazioei izena eman zitzaienean, Cancer konstelazioan zegoen, eta horregatik esan zioten Cancer tropikoa. Era berean, neguko solstizioan (Hego hemisferioan), abenduaren 21 inguruan, Eguzkiak zuzenean jotzen du Kaprikornioko tropikoan. Eguzkia garai horretan Sagitario konstelazioaren mugan dago gaur egun, eta ekliptikaren okerdurarik hegoaldekoena du. Orain bi mila urte inguru, ordea, Capricornus konstelazioan azaltzen zen Eguzkia neguko solstizioan, eta horregatik esan zioten Kaprikornioko tropikoa. Lurraren errotazio ardatzak dituen aldaketak kontuan hartuta, Eguzkia Cancer eta Capricornus konstelazioan gutxi gorabehera 24.000 urte barru izango da.


Luistxo Fernandez 2011/10/27\nOñatin egoitza nagusian duen Ulma talde kooperatiboko enpresetako bat da Ulma Packaging. Gure enpresak egin zion garapenari esker, bederatzi webgune dauzkate orain zazpi hizkuntzatan, eta laser irekiko dira beste hiru webgune (hizkuntza gehigarri batekin). Plone plataformarekin eta plangintza egoki batekin, aurrezpen handiak nazioarteko web hedapenean.\nMikel Larreategi 2011/10/24\nCodeSyntax-en apostua software librea da, 2001. urtetik.\nLuistxo Fernandez 2011/10/21\nMikel Lizarralde 2011/10/18\nLur Ibargutxi 2011/10/12\nLuistxo Fernandez 2011/10/11\nAitzol Naberan 2011/10/06\nUmap-en inguruan Hamaika Telebistan\nMikel Lizarralde 2011/10/04\nDuela aste batzuk Hamaika Telebistako lagunak etorri ziren bulegora, eta Umap gure produktuaz galdetu ziguten, Twitterreko euskarazko jardun guztiaren biltegiaz. Jada eman dute telebistaz, eta bideoa sarean ere jarri dute.